Tiga beradik dipercayai didera, dua dirantai di kaki

KANGAR: Tiga beradik lelaki dipercayai mangsa dera ditemukan penduduk kampung dalam keadaan lemah dengan dua daripada mereka kaki masih berantai di tepi sebuah titi, di Jalan Kampung Tambun Tulang, Simpang Empat di sini semalam.

Ketua Polis Daerah Kangar, ACP Yusharifuddin Mohd Yusop berkata, seorang lelaki yang menemukan mangsa berusia 13 hingga 16 tahun itu telah membuat laporan polis berhubung perkara tersebut.

“Dua daripada remaja tersebut merupakan orang kurang upaya (OKU) yang memiliki kad OKU masalah pendengaran dan pembelajaran,” katanya menerusi kenyataan hari ini.

Beliau berkata, tiga beradik itu dipercayai telah dikurung dan dirantai di dalam rumah oleh ibu mereka yang tidak tinggal bersama.

“Mereka telah melarikan diri dari rumah dipercayai kerana tidak tahan didera. Lain-lain maklumat belum diperoleh kerana mangsa enggan bercakap,” katanya.

Yusharifuddin berkata, ketiga-tiga remaja itu sedang menjalani pemeriksaan dan rawatan di Hospital Tuanku Fauziah (HTF) serta dilaporkan stabil.

Menurutnya polis telah menahan seorang wanita berusia 46 tahun dipercayai ibu mangsa dan seorang lelaki berusia 31 tahun bagi membantu siasatan.

Beliau berkata kedua-dua suspek tersebut direman tujuh hari bermula hari ini dan kes disiasat di bawah Seksyen 31 (1) (a) Akta Kanak-Kanak 2001. – BERNAMA


Perhilitan tangkap empat ekor gajah liar di Tanah Merah

TANAH MERAH: Jabatan Perlindungan Hidupan Liar dan Taman Negara (Perhilitan)  Kelantan berjaya menangkap empat ekor gajah liar di Kampung Peralla 1 di sini, Rabu lepas.

Pengarah Perhilitan Kelantan, Mohamad Hafid Rohani berkata, tangkapan itu dilakukan selepas pihaknya menerima laporan daripada penduduk terdapat sekumpulan gajah liar berkeliaran dan merosakkan pokok kelapa sawit di kawasan berkenaan.

“Hasil tinjauan di lokasi mendapati 10 ekor haiwan liar itu telah bergerak ke kawasan kebun getah penduduk. Susulan itu, dua ekor gajah betina dewasa bersama dua ekor anak kecil berjaya ditangkap menggunakan ubat pelali.

“Kita mendapati gajah liar itu adalah dari ID Tapis yang mendiami Hutan Simpan Air Satan dan Hutan Simpan Jedok,” katanya dalam kenyataan media, hari ini.

Mohamad Hafid berkata, gajah liar berkenaan didapati sering menceroboh beberapa kampung sekitar antaranya Kampung Peralla, Air Berdang, Air Kerla, Bukit Pauh, Bukit Durian, Kelisar dan Kampung Lepan Bola.

“Hasil pertanian yang telah dimusnahkan oleh kumpulan gajah liar ini ialah kelapa sawit, kelapa, getah dan pisang yang dianggarkan bernilai RM150,000.

“Empat ekor gajah liar akan dipindahkan ke habitat asal yang jauh dari penempatan manusia dan operasi pemindahan akan dilakukan dalam masa terdekat oleh Pusat Konservasi Gajah Kebangsaan, Lanchang, Pahang,” katanya.

Beliau berkata, dengan kejayaan operasi tangkapan itu dapat mengurangkan kerugian hasil pertanian dan memberikan rasa selamat kepada penduduk setempat.

“Orang ramai disarankan supaya lebih berhati-hati dan berwaspada jika terserempak dengan hidupan liar dan sebarang aduan serta maklumat berkenaan hidupan liar boleh disalurkan kepada Jabatan Perhilitan,” katanya. – BERNAMA


Beri tumpuan pemerkasaan pemimpin setempat dalam hadapi PRN – Amirudin

KUALA LUMPUR: Peranan pemimpin setempat dalam menyampaikan maklumat dan pencerahan berhubung Kerajaan Perpaduan dilihat antara faktor penting yang perlu diberi tumpuan dalam menghadapi Pilihan Raya Negeri (PRN) akan datang, kata Naib Presiden PKR, Datuk Seri Amirudin Shari.

Amirudin yang juga Menteri Besar Selangor berkata, tumpuan kepada usaha pembangunan dan keupayaan pemimpin setempat itu adalah penting bagi menjawab isu-isu rakyat sekali gus mengetengahkan isu yang dihadapi di peringkat akar umbi.

“Sudah pasti untuk kempen (PRN) pada kali ini, kami akan mempertingkatkan capaian kami dalam bentuk kempen digital. Walaupun kami lakukan juga sebelum ini (kempen digital), tetapi (berdasarkan) pengalaman, kami perlu seimbang antara digital dan juga apa yang berlaku di akar umbi.

“Melihat kepada beberapa lokaliti yang saya menangi dalam pilihan raya lepas membuktikan bahawa bukan sahaja kempen digital (penting) tetapi juga kewujudan pemimpin-pemimpin setempat yang berfungsi dengan baik dan efisien, akan banyak membantu,” katanya kepada pemberita selepas menghadiri program hi-tea bersama masyarakat Tiong Hua Hulu Kelang hari ini.

Beliau yang juga Pengerusi Majlis Pimpinan PKR Selangor berkata, usaha itu juga mampu memberi kesan menyeluruh kepada parti sepanjang tempoh berkempen hingga ke hari mengundi. -BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Bekas bintang Real Madrid, Gareth Bale umum persaraan

BEKAS pemain Southampton, Tottenham Hotspur dan Real Madrid, Gareth Bale telah mengumumkan persaraan dari dunia bola sepak di usia 33 tahun.

Pemain kelahiran Cardiff itu memulakan kerjayanya dari Southampton ke Tottenham Hotspur dan perpindahan rekod dunia ke gergasi Sepanyol, Real Madrid sebelum berpindah ke kelab Major League Soccer Los Angeles FC pada Jun 2022.

Kapten untuk pasukan kebangsaan Wales itu mengumumkan berita itu melalui media sosial. Bale yang sebelum ini telah berjaya membantu pasukan kebangsaan Wales layak ke peringkat kumpulan Piala Dunia Qatar 2022 , UEFA Euro 2016 dan 2020.

— Gareth Bale (@GarethBale11) January 9, 2023

Untuk rekod, Bale merupakan memegang penampilan terbanyak untuk negaranya sebanyak 111 penampilan dan turut menjadi penjaring gol terbanyak sepanjang zaman untuk Wales sebanyak 41 gol dan boleh dikatakan sebagai pemain terbaik untuk pasukan kebangsaan Wales.

Gareth Bale pernah melakar sejarah apabila menjadi pemain paling mahal di dunia semasa perpindahan dari Tottenham Hotspur ke Real Madrid sebanyak €100.8 million pada tahun 2013.

Sepanjang 17 tahun karier Bale di Real Madrid, dia berjaya memenangi lima kali Liga Juara-Juara Eropah, tiga kali UEFA Super Cup, tiga kali Piala Dunia Kelab FIFA, tiga kali La Liga, Copa Del Rey dan SuperCopa.

“Ia (bola sepak) benar-benar memberikan saya beberapa momen terbaik dalam hidup saya,”

“Kemuncak tertinggi dalam tempoh 17 musim, yang mustahil untuk diulangi, tidak kira apa yang ada dalam bab seterusnya untuk saya,” tambah Bale.

Author

Muhammad Nor Fadzly Mahat

View all posts

View all posts


Bahaya sapu bedak talkum pada wajah si kecil – Pakar

TAHUKAH anda bahawa tabiat menyapu bedak talkum kepada anak-anak kecil adalah satu perkara yang memudaratkan?

Menurut perkongsian Dr Ahmad Luqman Bukhari, tindakan menyapu bedak talkum pada muka anak selepas mandi boleh mengakibatkan si kecil mengalami masalah pernafasan.

Menurutnya, berdasarkan bacaan dalam American Academy of Paediatrics, masalah pernafasan itu berpunca dari debu bedak yang dipakai.

“Partikel bedak talcum tu kan halus sangat-sangat.

“Bila kita sapu kat anak, risiko memang tinggi untuk anak kita terhidu lalu berterusan masuk ke dalam salur pernafasan.

“Akhirnya boleh sampai ke paru-paru si comel kita hingga menyebabkan dia sering terbatuk, sesak nafas dan akhirnya mengalami jangkitan paru-paru yang serius (talcum powder poisoning),” katanya seperti dilapor portal Pa&Ma.

Selain itu, bedak talkum yang disapu pada si kecil turut berupaya merosakkan salur pernafasan bayi yang masih kecil.

Jelasnya, perkara itu berdasarkan hasil kajian American Academy of Paediatric.

“Sedikit debu talkum pun cukup bahaya serta mampu merosakkan salur pernafasan bayi yang kecil.

“Mintak tolong ya mak ayah sekalian. Janganlah duk seronok nak pakaikan bedak talkum ni pada anak kecil.

“Lagi-lagi bayi yang berisiko dan mempunyai sistem pernafasan sensitif seperti bayi pramatang, anak yang menghidap sakit jantung dan mempunyai breathing problem sejak lahir.

“Tak apalah kalau anak kita nampak comot sikit, tak berbedak wangi macam anak orang lain. Asalkan kesihatan dia tak terganggu,” ujarnya.

Author

Diyana Rahip

View all posts

View all posts


Polis siasat dakwaan penghuni madrasah didera ala militan

Ketua Polis Selangor Datuk Arjunaidi Mohamed berkata pihaknya menerima laporan berhubung dakwaan itu daripada lelaki terbabit pada bulan lepas.

“Saya mengesahkan polis menerima satu laporan berhubung perkara ini, siasatan masih dijalankan,” katanya ringkas ketika dihubungi hari ini.

Pertubuhan Kebajikan Darussolihin dalam kenyataan hari ini menafikan dakwaan madrasah Darussolihin yang ditubuhkan sebagai badan bukan kerajaan (NGO) melaksanakan penderaan ala militan kepada penghuninya.

Menurut kenyataan itu, selain menekankan ilmu agama, madrasah ditubuhkan sejak 2007 melaksanakan program pemulihan dan perlindungan terhadap individu yang terlibat dengan penyalahgunaan dadah serta masalah sosial.

Terdahulu, bekas penghuni madrasah tersebut yang ingin dikenali sebagai Haris, 20, ketika ditemui pemberita hari ini mendakwa dia dan beberapa penghuni lain berusia lingkungan 19 hingga 30-an dikurung di dalam bilik gelap, didera secara fizikal dan mental serta mengalami gangguan seksual sepanjang menerima rawatan  di madrasah itu. – BERNAMA


Isteri ND Lala mohon cerai selepas dedah orang ketiga

BANDAR BARU BANGI: Susulan pendedahan wajah wanita dengan keterangan ‘penyondol’ oleh isteri pelakon dan penyanyi era 1980-an, ND Lala, Fauziah Sarman, hari ini memfailkan perceraian di Mahkamah Rendah Syariah Hulu Langat, Seksyen 9, di sini.

Fauziah ketika ditemui enggan mengulas lanjut mengenai dakwaan suaminya bernikah lagi dan pendedahan wanita ketiga dalam hidupnya di IGnya, sehingga mendorong dia memfailkan permohonan itu.

Sambil menahan sebak, wanita itu bagaimanapun meminta media merujuk kepada ND Lala sendiri tentang dakwaan itu.

“Tak tahu. Lebih baik tanya pada abang ND sendiri. Dia yang tahu,” katanya dipetik Harian Metro.

“Entahlah, tak boleh nak cakap,” katanya dalam nada sebak dan mengesat air mata.

Terdahulu itu, Fauziah berpakaian jubah berwarna hijau gelap, hadir di Pejabat Agama Islam Daerah Hulu Langat, Seksyen 16, di sini, bersama adik perempuannya, Effi bagi urusan berkenaan, namun diminta ke mahkamah untuk berbuat demikian.

Sementara itu, Effi berkata, bukan mudah untuk kakaknya membuat keputusan permohonan cerai memandangkan usia perkahwinan lama dibina selama 34 tahun dan rasa sayang di hati.

“Saya dan kakak ada di sini hari ini secara tiba-tiba. Kakak saya pun sebenarnya berat nak buat keputusan macam ini. Tapi, itulah hati perempuan kan,” katanya.

Fauziah mengemaskini IGnya semula hari ini, dengan memuat naik foto wanita terbabit dengan keterangan gambar ditulis, ‘Isteri Dato’ ND Lala… Datin Siti Munirah Abd Ghani’.

Hantaran itu sekali gus mengesahkan spekulasi mengenai ND Lala bernikah lagi satu selama ini.

Sebelum ini, bapa kepada penyanyi popular, Shila Amzah itu dikaitkan dengan dakwaan kononnya berkahwin baharu dengan wanita yang jauh lebih muda daripada isterinya.

Difahamkan, Siti Munirah bukanlah asing dengan keluarga Fauziah dan ND Lala kerana dia adalah rakan sekolah Shila.

Author

Tun Puteh Wanti

View all posts

View all posts


PRN: Polis kenal pasti ‘kumpulan nakal’ penyokong parti politik

KUALA LUMPUR: Polis Diraja Malaysia (PDRM) akan mengambil tindakan pantas terhadap insiden tidak diingini sepanjang tempoh kempen Pilihan Raya Negeri (PRN), melalui maklumat disalurkan terus ke bilik gerakan Op Room Cantas di Bukit Aman.

Ketua Polis Negara, Tan Sri Razarudin Husain berkata, kontinjen di enam negeri terbabit PRN akan menyalurkan maklumat pemantuan di lapangan serta visual dari rakaman dron secara ‘real time’ atau masa sebenar.

Katanya, bilik gerakan Op Room Cantas akan berfungsi sebagai tempat pengumpulan maklumat berkaitan provokasi yang cuba dicetuskan mana-mana pihak atau kenyataan yang menyentuh isu berkait Raja, kaum dan agama (3R).

“Bilik gerakan ini ada rangkaian hubungan terus dengan enam kontinjen polis negeri, Selangor, Negeri Sembilan, Kelantan, Terengganu, Pulau Pinang dan Kedah. Setiap laporan dan maklumat insiden akan disalurkan terus ke Op Room Cantas ini untuk tindakan sewajarnya,” katanya lapor Berita Harian.

Bercakap pada sidang media di Bukit Aman hari ini, Razarudin berkata, Op Room Cantas turut menerima visual dron yang diterbangkan Unit Dron PDRM untuk memantau perjalanan PRN di enam negeri itu.

“Visual diperoleh akan terus disalurkan ke Op Room Cantas, bukan sahaja disalurkan secara ‘real time’, malah sekiranya ada sebarang insiden, ia akan direkodkan sebelum tindakan sewajarnya diambil,” katanya.

Sementara itu katanya, PDRM sudah mengenal pasti beberapa kumpulan penyokong parti dianggap ‘kumpulan nakal’ yang dikhuatiri boleh mencetuskan ketegangan sepanjang kempen PRN.

“Pasukan Op Cantas akan mengambil tindakan segera jika mereka cuba mencetuskan provokasi dan kekecohan. Sebanyak 82 pasukan Op Cantas Bukit Aman akan turut bergerak di lapangan sepanjang musim berkempen, termasuk memantau program ceramah oleh calon.

“Op Cantas di Kelantan sudah dimulakan sejak pertengahan Mei lalu, manakala di lima lagi negeri dimulakan sejak 29 Jun. Sejak itu, polis sudah menahan lebih 400 pesalah membabitkan beberapa kesalahan, antaranya bergaduh dan merusuh,” katanya.

Dalam pada itu, katanya, setiap kontinjen polis negeri dan daerah turut mempunyai pasukan Op Cantas dengan lebih 200 pasukan bertugas di lapangan sepanjang musim PRN ini.

Author

Media Variasi

View all posts

View all posts


12 Pilihan Raya Kecil, empat Pilihan Raya Negeri diadakan selepas PRU14

KUALA LUMPUR: Pilihan Raya Umum ke-14 (PRU14) yang berlangsung pada 2018 meninggalkan impak yang besar terhadap landskap politik Malaysia sehingga kini.

Sejak tarikh 9 Mei 2018, banyak perkara di luar jangka disaksikan rakyat Malaysia termasuk ‘panggilan’ Pilihan Raya Kecil (PRK) dan Pilihan Raya Negeri (PRN) atas pelbagai alasan.

Sepanjang penggal Parlimen ke-14, sebanyak 12 PRK diadakan dengan empat PRK pada 2018, lima pada 2019 dan tiga berlaku pada 2020.

Tiga PRK tidak diadakan selepas Yang di-Pertuan Agong Al-Sultan Abdullah Ri’ayatuddin Al-Mustafa Billah Shah mengisytiharkan proklamasi darurat bagi membendung penularan COVID-19 iaitu Parlimen Batu Sapi berkuat kuasa 18 November 2020 serta Parlimen Gerik dan Dewan Undangan Negeri (DUN) Bugaya masing-masing berkuat kuasa 12 Disember 2020.

Bagaimanapun, pada 6 Oktober lepas, Al-Sultan Abdullah berkenan menamatkan enam ordinan dan proklamasi darurat bagi menangguhkan ketiga-tiga PRK berkenaan.

Dalam tempoh empat tahun lepas, PRK pertama diadakan hanya selepas tiga bulan PRU14 berlangsung iaitu di DUN Sungai Kandis, Selangor pada 4 Ogos 2018 yang menyaksikan Pakatan Harapan (PH) mempertahankan kerusi itu.

Tiga lagi PRK yang berlaku pada 2018 ialah dua di Selangor pada 8 September 2018, masing-masing di DUN Balakong dan Seri Setia yang memperlihatkan PH mengekalkan kedudukan sementara satu di Parlimen Port Dickson, Negeri Sembilan pada 13 Oktober 2018 juga memberi kemenangan kepada PH.

Memasuki 2019, ‘panggilan’ PRK berkumandang sekali lagi pada 26 Januari 2019 di Parlimen Cameron Highlands di mana Barisan Nasional (BN) mengekalkan kedudukan di kawasan itu. Tahun yang sama, PRK DUN Semenyih, Selangor diadakan pada 2 Mac dengan kemenangan memihak kepada BN.

Seterusnya pada 13 April 2019, PRK DUN Rantau, Negeri Sembilan diadakan menyaksikan kemenangan kekal milik BN manakala pada 11 Mei 2019, PRK Parlimen Sandakan, Sabah diadakan dengan kemenangan berpihak kepada PH.

Di penghujung 2019, PRK Parlimen Tanjung Piai yang diadakan pada 16 Nov menyaksikan BN menang besar di kawasan itu.

Pada 2020, PRK Parlimen Kimanis, Sabah diadakan pada 18 Januari dengan kemenangan berpihak kepada BN manakala PRK DUN Chini, Pahang berlangsung pada 4 Julai 2020 menyaksikan BN kekal menguasai kawasan berkenaan.

PRK terakhir diadakan adalah di DUN Slim, Perak iaitu pada 29 Ogos 2020 dengan BN terus mengekalkan kedudukan di kerusi itu.

Sepanjang penggal Parlimen ke-14, sebanyak empat PRN diadakan melibatkan Sabah, Melaka, Sarawak dan Johor.

Semasa PRN Sabah ke-16 pada 26 September 2020, Gabungan Rakyat Sabah (GRS) memperoleh majoriti mudah untuk mengambil alih tampuk pimpinan kerajaan negeri daripada Warisan apabila memenangi 38 kerusi.

GRS yang terdiri daripada Perikatan Nasional (PN) dan BN serta rakan sekutu Parti Bersatu Sabah (PBS) itu mempunyai kelebihan satu kerusi majoriti mudah daripada keseluruhan 73 kerusi DUN.

PRN Melaka yang diadakan pada 20 November 2021 menyaksikan BN memenangi 21 daripada 28 kerusi, PH memenangi lima kerusi dan PN dua kerusi.

PRN itu diadakan ekoran pembubaran DUN pada 4 Oktober tahun sama, selepas empat Ahli Dewan Undangan Negeri (ADUN) menarik sokongan terhadap Ketua Menteri Datuk Seri Sulaiman Md Ali.

Kurang sebulan selepas Melaka mengadakan pilihan raya, PRN Sarawak diadakan pada 18 Disember 2021 dengan Gabungan Parti Sarawak (GPS) pimpinan Ketua Menteri Tan Sri Abang Johari Tun Openg membolot 76 daripada 82 kerusi DUN yang dipertandingkan.

PRN itu mencatatkan rekod penyertaan tertinggi, menjangkau sehingga 349 calon.

Tahun 2022 menyaksikan PRN Johor diadakan pada 12 Mac dengan BN mendapat kemenangan selesa melebihi majoriti dua pertiga apabila berjaya memperoleh 40 daripada 56 kerusi DUN yang dipertandingkan.

Pada PRN itu, PH memenangi 11 kerusi, diikuti PN (tiga), Parti Keadilan Rakyat (PKR) dan Parti Ikatan Demokratik Malaysia (Muda) masing-masing satu kerusi. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Buat aduan jika wujud unsur penipuan jualan tiket konsert Coldplay – KPDN

PUTRAJAYA: Kementerian Perdagangan Dalam Negeri dan Kos Sara Hidup (KPDN) menasihatkan pengguna agar membuat aduan kepada agensi itu sekiranya mereka merasakan wujud unsur penipuan dalam penjualan tiket konsert Coldplay.

KPDN dalam kenyataan hari ini berkata aduan rasmi perlu bagi membolehkan agensi itu menjalankan siasatan di bawah mana-mana akta yang dikuatkuasakan oleh KPDN atau lain-lain kementerian.

“…mereka wajar membuat aduan rasmi dengan mengemukakan bukti-bukti berkaitan,” kata kementerian itu dalam kenyataan berkenaan.

Sementara itu, KPDN menasihatkan pengguna agar membuat pembelian bijak dengan mendapatkan tiket daripada saluran jualan rasmi dan sah ekoran isu penjualan semula tiket konsert hiburan Coldplay itu pada harga yang terlalu tinggi.

Sebelum ini tular di media sosial mengenai kewujudan akaun di pelbagai platform yang menjual tiket konsert Coldplay dikatakan dikendalikan oleh ‘scammers’, dan ada juga laporan mengenai tindakan menjual semula tiket konsert kumpulan itu pada harga amat tinggi, mencecah RM43,200 yang mengundang kecaman ramai.

Coldplay, kumpulan muzik terkemuka dunia, akan menjayakan konsert dalam siri jelajah Music Of The Spheres World Tour mereka di Malaysia pada 22 November ini di Stadium Nasional Bukit Jalil. – BERNAMA


‘KJ, anda Menteri Kesihatan paling gagal’

CYBERJAYA: Menteri Pelancongan, Seni dan Budaya, Datuk Seri Tiong King Sing menyifatkan Khairy Jamaluddin sebagai Menteri Kesihatan yang paling gagal.

Menurutnya, Khairy atau lebih dikenali sebagai KJ gagal membuktikan secara konsisten bahawa kanser itu berpunca daripada tabiat merokok.

Malah, beliau turut menegaskan bahawa KJ gagal melaksanakan langkah untuk menubuhkan pusat penyelidikan atau institusi berkaitan dalam menganalisis dan menyelidik lebih lanjut mengenai data terperinci pesakit kanser di dalam negara.
“Oleh itu, Rang Undang-Undang (RUU) yang anda (KJ) cadangkan ini tidak mempunyai asas yang kukuh untuk dipertahankan, dan apa yang lebih penting, tidak seharusnya anda menyalahkan menteri lain hanya untuk melampiaskan kekecewaan anda,” katanya di dalam kenyataan, pada Khamis.

Sebelum ini, KJ mendakwa dua menteri di dalam Kerajaan Perpaduan sebagai penghalang RUU Kawalan Produk Merokok Demi Kesihatan Awam 2023 atau RUU Generasi Penamat (GEG) daripada dilaksanakan.

Mengulas lanjut berkaitan RUU GEG, King Sing berkata, desakan KJ supaya RUU itu dikuatkuasakan secara paksa adalah tidak munasabah dan ‘membingungkan’.

“Terutamanya dalam abad ke-21 dan masyarakat bertamadun ini, pelaksanaan tekanan tinggi dan tindakan secara paksaaan ini adalah umpama ibu bapa yang merotan dan menghukum anak mereka tanpa usul periksa.

“Tindak balas beliau sebagaimana yang tidak dapat menerima keputusan bahawa RUU ini adalah tidak berpelembagaan dan tidak boleh dikuatkuasakan,” ujarnya.

Author

Diyana Rahip

View all posts

View all posts


5 cara elak makan berlebihan di Aidilfitri!

HARI Raya Aidilfitri merupakan antara perayaan yang paling dinanti-nantikan umat Islam setelah menunaikan ibadah puasa selama sebulan.

Sambutan Aidilfitri tentunya lebih meanarik apabila pelbagai hidangan juadah yang enak disajikan seperti rendang, lemang, ketupat, lontong, kuih-raya dan banyak lagi.

Pasti ramai yang ‘tewas’ saat melihat aneka makanan ini dihidangkan pada hari lebaran sehingga ada yang sedar tak sedar makan berlebihan.

Justeru, kali ini MEDIA VARIASI nak kongsikan lima tips buat anda kekal sihat tanpa menyeksa diri menahan nafsu godaan makanan di hari raya!

1. Elak minuman manis

Seeloknya selepas kita makan makanan berminyak, elakkan minuman manis, apatah lagi minuman bergas.

Banyakkan meminum air kosong kerana ia bukan sahaja sihat malah lebih berkesan untuk menghilangkan dahaga.

2. Jauhi makanan

Setelah selesai makan, segeralah beredar dari meja yang dipenuhi makanan tersebut.

Psikologi ada menyatakan, apabila asyik melihat makanan, anda akan rasa mahu makan walaupun perut sudah kenyang.

3. Kawal ‘portion’ hidangan

Sekiranya anda menghadiri rumah terbuka, digalakkan untuk mengawal portion hidangan.

Tidak salah untuk rasa semua hidangan yang disediakan tetapi ambillah dalam jumlah yang sedikit sekadar buat rasa di mulut dan bukan untuk mengenyangkan.

4. Senaman ringan

Walaupun ia nampak mudah tapi apabila perut sudah kenyang kita akan rasa malas nak bergerak dan baring.

Seeloknya kita amalkan berjalan dari rumah ke rumah supaya dapat membakar sedikit kalori selepas makan pelbagai hidangan juadah raya.

5. Elakkan makan bahagian daging berlemak

Walaupun bahagian itu merupakan yang tersedap tapi kita harus ingat ia boleh menjadikan lemak tepu dalam tubuh kita.

Sebaiknya makanlah bahagian daging yang memang daging dan kurangkan makanan bahagian berlemak. Barulah puas hati dan sedap.

Walaupun ia agak sukar untuk mengikuti langkah ini kerana hanya setahun sekali kita merayakan Aidilfitri, tetapi cubalah untuk mengawal sejauh mana yang boleh supaya badan kita kekal sihat dan bertenaga.

Di kesempatan ini, MEDIA VARIASI ingin mengucapkan Selamat Hari Raya Aidilfitri, maaf zahir dan batin kepada semua pembaca yang dikasihi. Ingat ya, jaga pemakanan anda!

Oleh: AIN JAPRI (Pelatih USM)

Authors

Media Variasi

View all posts

Diyana Rahip

View all posts

View all posts

View all posts


Agong, Permaisuri zahir ucapan Hari Bomba kepada semua Wira Merah

KUALA LUMPUR: Yang di-Pertuan Agong Al-Sultan Abdullah Ri’ayatuddin Al-Mustafa Billah Shah menzahirkan ucapan selamat Hari Bomba Sedunia yang disambut hari ini.

Turut menzahirkan ucapan itu ialah Raja Permaisuri Agong Tunku Azizah Aminah Maimunah Iskandariah.

Poster ucapan Seri Paduka berdua dimuat naik di Facebook Istana Negara.

Hari Bomba Sedunia disambut pada 4 Mei setiap tahun dengan tema sambutan kali ini ialah “Bomba Tonggak Penyelamatan Negara”.

Sementara itu, Timbalan Perdana Menteri, Datuk Seri Fadillah Yusof turut mengucapkan Selamat Hari Bomba Sedunia 2023 kepada seluruh anggota Jabatan Bomba dan Penyelamat Malaysia (JBPM).

“Sesungguhnya anda semua adalah wira negara yang sanggup berkorban nyawa dalam melaksanakan misi dan amanah demi rakyat dan negara tercinta… Bomba Tonggak Penyelamatan Negara,” katanya menerusi catatan di Facebook hari ini.

Menteri Pembangunan Kerajaan Tempatan, Nga Kor Ming menerusi ciapan di Twitter turut mengucapkan Selamat Hari Bomba Sedunia kepada seluruh anggota bomba.

“Jasa, bakti serta pengorbanan anda sememangnya tidak terbatas,” katanya.

Ketua Pengarah JBPM, Datuk Abdul Wahab Mat Yasin juga menzahirkan penghargaan terhadap pengorbanan seluruh anggotanya yang juga terkenal dengan julukan Wira Merah.

“Terima kasih atas pengorbanan wira-wira merah yang berjuang menyelamatkan nyawa dan harta benda masyarakat… Sesungguhnya pekerjaan kita ini adalah kerja mulia. Tatkala mereka lari daripada bencana, kita masuk untuk menyelamatkan nyawa.

“Semoga kita semua sentiasa dirahmati oleh Allah SWT… Selamat Menyambut Hari Anggota Bomba Sedunia 2023,” katanya dalam catatan di Facebook JBPM hari ini. – BERNAMA


Kemasukan ayam bulat meningkat 80 peratus pada Jun

SEPANG: Kemasukan ayam bulat import meningkat 80 peratus pada Jun kepada 471 tan metrik berbanding 258 dalam bulan Mei berikutan pemansuhan Lesen Import (AP) dan penangguhan fi permit yang bermula bulan lepas.

Menteri Pertanian dan Industri Makanan Datuk Seri Dr Ronald Kiandee berkata kemasukan keratan ayam juga meningkat  sebanyak 30 peratus bulan lepas kepada 10,200 tan metrik daripada 7,800 pada Mei.

Beliau berkata prosedur pengimportan bahan makanan yang dipermudah oleh Jabatan Perkhidmatan Kuarantin dan Pemeriksaan Malaysia (MAQIS) telah mempercepat proses kemasukan ayam bulat.

“Bekalan ayam di negara kita sudah stabil,” katanya kepada media selepas meninjau operasi pengimportan serta pengeksportan produk pertanian dan haiwan di Kompleks Kargo Lapangan Terbang Antarabangsa Kuala Lumpur (KLIA) hari ini.

Pada Mei lepas, Perdana Menteri Datuk Seri Ismail Sabri Yaakob mengumumkan pemberhentian eksport ayam sebanyak 3.6 juta ekor sebulan bermula 1 Jun selain pelaksanaan pemansuhan AP ayam termasuk bagi ayam bulat dan keratan ayam.

Susulan pemansuhan itu, sesiapa sahaja boleh mengimport makanan ke negara ini bagi memastikan bekalan mencukupi.

Pada 21 Jun lepas, kerajaan turut mengumumkan penangguhan kutipan fi permit bagi komoditi jagung, soya, gandum, ayam bulat dan komoditi asas makanan ternakan.

Penangguhan itu bagi memastikan sekuriti makanan dalam negara terjamin berikutan kos bahan mentah makanan ternakan yang tinggi dalam industri dikenal pasti sebagai antara faktor kenaikan harga barangan seperti ayam.

Ditanya sama ada harga siling ayam yang kini ditetapkan RM9.40 sekilogram di Semenanjung boleh diturunkan susulan bekalan yang sudah stabil, Ronald berkata ia bergantung kepada kuasa pasaran seperti kos input makanan ternakan yang kebanyakannya diimport dan tukaran mata wang asing.

“Kos input bagi pengeluaran ternakan, penanaman sayur dan banyak produk makanan yang dibuat di Malaysia sebahagian besarnya bergantung pada harga pasaran antarabangsa seperti baja dan racun.

“Ayam dan ruminan pula 70 peratus kos pengeluaran bergantung kepada kos input bijirin termasuk jagung dan soya yang diimport dari negara luar.

“Kita ternak ayam tapi kita tak tanam jagung dan soya yang menjadi keperluan kepada makanan ternakan haiwan. Jadi semua ini bergantung kepada pasaran antarabangsa,” katanya.

Ronald berkata kerajaan melalui MAQIS juga telah melaksanakan beberapa inisiatif bagi memudah cara prosedur pengimportan bahan makanan ke Malaysia antaranya proses kemasukan pantas 24 jam di pintu masuk negara sekali gus mengurangkan kos logistik yang terlibat dalam aktiviti pengimportan.

Beliau berkata inisiatif itu membantu 380 syarikat yang berdaftar sebagai pengimport produk makanan haiwan bagi melancarkan proses pengimportan.

“Sehingga kini, sejumlah 490 konsainan bijirin dan makanan haiwan dengan kuantiti sebanyak 173,000 tan metrik bernilai RM483 juta telah mendapat manfaat daripada proses kemasukan pantas di pintu masuk negara,” katanya. – BERNAMA


Senarai calon Bersatu untuk PRU15 kini di peringkat akhir

PUTRAJAYA: Bersatu kini di peringkat akhir untuk menyenaraikan calon yang akan bertanding mewakili parti itu pada Pilihan Raya Umum ke-15 (PRU15), kata Naib Presidennya, Datuk Dr Radzi Jidin.

“Senarai calon sedang diteliti di peringkat akhir dan kita pilih calon terbaik yang boleh membawa kemenangan kepada Perikatan Nasional (PN),” katanya yang juga pengerusi jawatankuasa pemilihan calon parti kepada media selepas melancarkan Le Tour de Langkawi (LTdL) Peringkat Ketiga Putrajaya-Genting Highlands di sini hari ini.

Perdana Menteri, Datuk Seri Ismail Sabri Yaakob mengumumkan pembubaran Parlimen ke-14 berkuat kuasa 10 Oktober untuk memberi laluan kepada PRU15 selepas diperkenan oleh Yang di-Pertuan Agong Al-Sultan Abdullah Ri’ayatuddin Al-Mustafa Billah Shah.

Ditanya adakah beliau akan bertanding pada PRU15, Radzi yang juga Menteri Kanan Pendidikan berkata beliau menunggu keputusan parti mengenai perkara itu.

“Insya-Allah apa sahaja diumum parti saya akan patuh dan apa yang parti minta saya akan buat,” katanya.

Radzi pada PRU14 bertanding di kerusi Parlimen Ketereh namun kalah kepada Tan Sri Annuar Musa. Beliau kemudiannya dilantik sebagai Senator pada 17 Julai 2018. – BERNAMA

Authors

MEDIAVARIASI

View all posts

Diyana Rahip

View all posts

View all posts

View all posts


Jualan beras murah diteruskan hingga bekalan stabil – Izham Hashim

CYBERJAYA: Kerajaan negeri akan meneruskan subsidi beras putih tempatan yang dijual menerusi Jualan Ehsan Rahmah (JER) di tujuh lokasi di Selangor sehingga bekalannya benar-benar pulih.

Pengerusi Jawatankuasa Tetap Infrastruktur dan Pertanian, Izham Hashim berkata, perkara itu bertujuan memastikan kestabilan bekalan beras di negeri Selangor ditampung oleh sumber import dari negara seperti Thailand dan Vietnam melalui Padiberas Nasional Berhad (Bernas).

“Beras import tersebut kita jual dengan harga siling BPT, lima kilogram (kg) pada harga berbanding RM17 bagi manfaat rakyat Selangor.

“Kita turut menjual beras tersebut menerusi JER yang dijalankan Perbadanan Kemajuan Pertanian Negeri Selangor (PKPS) di empat gerai PKPS serta tiga lokasi jualan bergerak pada setiap hari sehingga Disember ini,” katanya memetik laporan Utusan.

Beliau berkata demikian selepas merasmikan Sesi Pemukiman Banci Pertanian 2024 Bersama Agensi Peringkat Negeri Selangor, pada Rabu.

Sebelum ini, Menteri Besar Selangor, Datuk Seri Amirudin Shari memaklumkan, penduduk di Selangor boleh membeli beras serendah RM13 di tujuh lokasi iaitu gerai Wisma PKPS, Seksyen 14; gerai Ehsan PKPS, Seksyen 9;Meru; Kiosk Ehsan, Selangor Fruit Valley, Bestari Jaya dan tiga lori jualan bergerak di seluruh negeri.

Author

Diyana Rahip

View all posts

View all posts


Saya dimalukan, ditelanjangkan sebelum dibukti bersalah – Zahid

SHAH ALAM: “Saya telah diaibkan, dimalukan, ditelanjangkan, dengan pelbagai anggapan dan saya telah dihukum oleh mahkamah rakyat,” kata mantan Timbalan Perdana Menteri, Datuk Seri Ahmad Zahid Hamidi sejurus mendapat keputusan Mahkamah Tinggi di sini hari ini.

“Keputusan hari ini membuktikan pelaksanaan perundangan telah ditegakkan, saya ucapkan terima kasih kepada pasukan peguam saya yang amat profesional.

“Saya berterima kasih barisan peguam, kepada wartawan dan rakan yang sanggup datang dari Sabah serta kepimpinan UMNO.

“Saya rasa bahawa isu yang telah dibawa kepada saya satu ujian yang telah ditimpakan kepada saya dan saya amat yakin pertuduhan-pertuduhan berkenaan tidak pernah saya lakukan dan sy amat yakin selaku Pengerusi dan Presiden UMNO bahawa ini perjuangan BN,” katanya pada sidang media di sini hari ini.

Terdahulu, beliau dalam nada hiba mengucapkan kesyukuran selepas keputusan dibacakan Mahkamah Tinggi di sini hari ini yang membebaskan dan melepaskannya
daripada 40 tuduhan menerima suapan daripada syarikat Ultra Kirana Sdn Bhd (UKSB) berhubung kontrak pengendali Perkhidmatan One Stop Centre (OSC) di China dan sistem Visa Luar Negara (VLN).

Hakim Mahkamah Tinggi, Datuk Mohd Yazid Mustafa memerintahkan bekas Timbalan Perdana Menteri yang juga Presiden UMNO itu dibebaskan daripada semua tuduhan utama dan tuduhan pilihan mengikut Seksyen 16 (a)(B) Akta Suruhanjaya Pencegahan Rasuah Malaysia (SPRM) 2009/ Seksyen 165 Kanun Keseksaan.

Mohd Yazid dilaporkan berkata, selepas menimbangkan semua bukti dan keterangan secara keseluruhan, mahkamah mendapati pihak pendakwaan gagal membuktikan kes prima facie terhadap Ahmad Zahid.

Author

Tun Puteh Wanti

View all posts

View all posts


Linda Rafar mengaku tak bersalah fitnah jururawat

SHAH ALAM: Selebriti, Azlinda Rafar atau lebih dikenali sebagai Linda Rafar mengaku tidak bersalah atas dakwaan membuat kenyataan fitnah mengenai layanan buruk sekumpulan jururawat.

Pihak Linda iaitu firma pengurusan krisis, Saiful Ridzuan Media Relations berkata, dalam satu kenyataan, perbicaraan kes saman fitnah di antara selebriti Linda Rafar dan ‘Delegation of Nurses’ (DON) bermula pada hari ini.

Menurutnya, Linda telah dinamakan oleh DON sebagai defendan pertama serta sebuah syarikat penerbitan media cetak dan elektronik yang terletak di Kuala Lumpur sebagai defendan kedua.

“Linda disaman individu yang mendakwa beliau adalah Presiden DON, selaku plaintif, pada Jun 2019.

“Plaintif mendakwa kenyataan yang dikatakan dibuat oleh Linda, yang diterbitkan oleh defendan kedua pada 29 Mac 2019 melalui satu artikel, adalah fitnah.

“Perbicaraan yang bermula pada pukul 9 pagi tadi akan berlangsung selama tiga hari iaitu pada Isnin, Selasa dan Rabu di Mahkamah Sesyen,” katanya.

Jelasnya, Linda telah menjawab surat tuntutan DON pada 15 Mei 2019 menegaskan tidak pernah mengeluarkan kenyataan seperti yang didakwa plaintif dan seperti yang dilaporkan defendan kedua, sebelum disaman.

Tambahnya, Linda mendakwa dia menjadi mangsa kempen fitnah yang dilakukan melalui pembulian siber bertujuan menyebarkan pembohongan dan untuk memusnahkan kerjayanya.

“Anak guam menafikan semua dakwaan dan sebenarnya dia adalah mangsa fitnah termasuk pernah menerima ugutan bunuh oleh seorang warganet akibat daripada isu yang diviralkan,” kata peguam bela Linda, Nurul Hafidzah Hassan dari firma guaman ‘NHA Advocates and Solicitors’.

Untuk rekod, sebelum ini media melaporkan Linda meluahkan rasa kecewa terhadap layanan buruk diberikan sekumpulan jururawat di sebuah hospital di Shah Alam tempat ibunya, Rasimah Abd Rahman dirawat.

Linda memuat naik statusnya di Instagram Story pada 27 September 2018 menyatakan permintaan untuk membantu menukar cadar ibunya yang terkena najis tidak diendahkan dari jam 3 pagi hingga 1.30 petang.

Author

Faridah Amiratul

View all posts

View all posts


Bekalan telur ayam di Terengganu berkurang pada Ramadan – KPDN

KUALA TERENGGANU: Kementerian Perdagangan Dalam Negeri dan Kos Sara Hidup (KPDN) Terengganu mengakui terdapat penurunan hingga 33 peratus bekalan telur ayam di negeri ini pada bulan Ramadan berikutan terdapat kekurangan bekalan daripada pihak pembekal.

Pengarahnya, Saharuddin Mohd Kia berkata, dianggarkan keperluan telur ayam rakyat Terengganu adalah sebanyak satu juta biji sehari dan bekalan yang diterima adalah kira-kira 600,000 biji dan bekalan itu menurun pada Ramadan iaitu kira-kira 400,000 biji.

“Untuk makluman, di Terengganu tiada penternakan ayam penelur dan Terengganu mendapat bekalan telur ayam daripada pengusaha ladang di Melaka, Johor, Negeri Sembilan, Pahang, Selangor dan Perak.

“Maklum balas yang diterima daripada pihak pemborong telur ayam menyatakan faktor utama berlakunya penurunan mendadak ini adalah kerana kekurangan bekalan diterima daripada pembekal iaitu pengusaha ladang. Ia adalah disebabkan permintaan telur ayam yang semakin meningkat pada bulan Ramadan dan pihak ladang lebih mengutamakan pasaran setempat,” katanya dalam kenyataan hari ini.

Saharuddin berkata, pembelian melebihi kadar biasa oleh pengguna, pengusaha perusahaan mikro, kecil dan sederhana serta pengusaha bazar Ramadan turut menyebabkan premis-premis tertentu kehabisan bekalan telur ayam lebih awal sebelum bekalan seterusnya diperoleh sebagaimana dijadualkan.

Bagaimanapun katanya, hasil pemeriksaan yang dijalankan pada hari ini mendapati hanya satu daripada 13 pemborong telur ayam yang kehabisan bekalan, manakala hanya satu daripada 39 peruncit terpilih yang kehabisan bekalan.

“Malah premis berkenaan sudah membuat tempahan dan peladang serta pemborong akan membuat edaran dalam masa terdekat,” katanya.

Dalam pada itu, beliau menasihati pengguna untuk melakukan pembelian telur ayam secara berhemah dan para peniaga diingatkan supaya tidak mengambil kesempatan atas situasi ini dengan menjadikan alasan untuk menaikkan harga.

Katanya, sekiranya terdapat peniaga yang sengaja menaikkan harga telur ayam, mereka boleh dikenakan tindakan di bawah Seksyen 11 Akta Kawalan Harga dan Antipencatutan 2011 dan sekiranya sabit kesalahan, syarikat boleh dikenakan denda hingga RM500,000 dan bagi individu boleh dikenakan denda hingga RM100,000 atau dipenjarakan selama tempoh maksimum tiga tahun atau kedua-duanya sekali atau dikompaun hingga RM50,000. – BERNAMA


Dua tentera maut akibat cedera dihempap pokok tumbang

IPOH: Bedah siasat ke atas dua anggota Tentera Darat Malaysia (TDM) yang maut semasa menjalankan operasi di kawasan pedalaman Hutan Belum, Gerik awal pagi semalam mendapati kematian disebabkan kecederaan akibat pokok tumbang.

Ketua Polis Perak Datuk Mior Faridalathrash Wahid berkata, bedah siasat ke atas jasad Sarjan Mohd Kamal Ramli, 41, dan Koperal Muhammad Zaki Johari, 31, telah selesai dijalankan di Unit Forensik Hospital Pulau Pinang oleh doktor pakar hospital berkenaan pada 10.20 malam tadi.

“Makluman awal daripada anggota kumpulan ronda (RJJ) menyatakan telah berlaku ribut di kawasan penempatan sub unit dan sebatang pokok telah tumbang pada kira-kira 1 pagi.

“Apabila ribut reda, pemeriksaan telah dilakukan oleh anggota RJJ dan mendapati pokok telah menghempap dua anggota,” katanya dalam kenyataan di sini hari ini.

Beliau berkata kedua-dua mangsa kemudian telah dibawa keluar dari tempat kejadian di kawasan sektor E 3 C, Hutan Belum Gerik dengan menggunakan helikopter milik Tentera Udara Diraja Malaysia sebelum dibawa ke Hospital Pulau Pinang.

Semalam, polis mengklasifikasikan kes dua tentera yang maut akibat ditimpa pokok itu sebagai mati mengejut.

Kedua-dua mangsa merupakan anggota dari Batalion Kedua, Rejimen Askar Melayu Diraja (2 RAMD), Kem Sungai Ara, Pulau Pinang. – BERNAMA


Bersatu terima peletakan jawatan Wan Saiful sebagai Ketua Penerangan – Muhyiddin

KUALA LUMPUR: Bersatu menerima peletakan jawatan Datuk Wan Saiful Wan Jan sebagai Ketua Penerangan parti, berkuat kuasa hari ini, kata Presidennya, Tan Sri Muhyiddin Yassin.

Muhyiddin berkata, Bersatu menerima permohonan Wan Saiful secara lisan pada pertemuan pagi tadi dan surat rasmi peletakan jawatan itu akan dihantar hari ini.

“Pagi tadi selepas kita berbincang, beliau bersetuju untuk meletak jawatan itu… berkuat kuasa hari ini.

“(Keputusan itu) bukan kerana kita mengatakan dia sudah bersalah atau tidak, tetapi (sebagai) satu set standard yang ingin kita tunjukkan bahawa kerana (apabila) beliau berhadapan dengan pertuduhan (mahkamah) supaya tidak timbul apa-apa salah pandangan terhadap Bersatu,” katanya.

Beliau berkata demikian ketika ditemui pemberita di Dewan Rakyat hari ini, selepas menghadiri majlis pelancaran Misi dan Dana Bantuan Ahli Parlimen Perikatan Nasional Gempa Bumi Turkiye dan Syria di bangunan Parlimen hari ini.

Muhyiddin berkata, Bersatu amat menghargai dan menyifatkan tindakan Wan Saiful yang juga Ahli Parlimen Tasek Gelugor melepaskan jawatan itu sebagai terhormat, kerana langkah itu akan menangkis tanggapan negatif terhadap parti itu.

“Dengan cara ini (melepaskan jawatan) kita dapat berhadapan dengan rakyat atas dasar yang bermaruah… ini bukan menghukum dia, dia buat (letak jawatan) secara sukarela…,” katanya.

Pengerusi Perikatan Nasional (PN) itu berkata, Bersatu akan melantik seorang Ahli Majlis Tertinggi Bersatu untuk menggalas jawatan itu dalam tempoh segera kerana jawatan tersebut mempunyai tanggungjawab besar terutama dalam tempoh persiapan menghadapi pilihan raya negeri.

Awal hari ini, Wan Saiful mengumumkan hasrat untuk melepaskan jawatan Ketua Penerangan Bersatu susulan pendakwaan terhadapnya di mahkamah semalam atas pertuduhan rasuah.

Semalam, Wan Saiful mengaku tidak bersalah di Mahkamah Seksyen di sini atas dua pertuduhan meminta dan menerima rasuah RM6.9 juta berhubung projek Jana Wibawa.

Sementara itu, mengulas mengenai misi kemanusiaan membantu mangsa bencana itu, Muhyyidin berkata, ia menyasarkan kutipan dana RM1 juta hasil sumbangan Ahli Parlimen PN serta pihak pertubuhan bukan kerajaan (NGO) untuk diberikan kepada mangsa gempa bumi.

Katanya, delegasi misi itu akan disertai 15 Ahli Parlimen PN serta dua wartawan yang dijadualkan berlepas ke Turkiye pada 2 Mac ini. – BERNAMA


Tiga ditemui maut dalam MPV di RnR Yong Peng

YONG PENG: Tiga warga Myanmar ditemui mati dalam sebuah kenderaan pelbagai guna (MPV) di Hentian Rehat dan Rawat (R&R) Yong Peng, arah Selatan, malam tadi.

Dalam kejadian kira-kira jam 8.30 malam itu, dua lelaki dan seorang wanita berusia 23 hingga 27 tahun ditemui dalam keadaan tidak sedarkan diri oleh orang awam dalam Perodua Alza.

Difahamkan, orang awam yang berada di lokasi kejadian cuba membantu dengan memecahkan cermin hingga berjaya mengeluarkan ketiga-tiga mangsa.

Bagaimanapun, pasukan perubatan yang tiba di tempat kejadian sebaik menerima panggilan mengesahkan ketiga-tiganya sudah meninggal dunia.

Komander Operasi Balai Bomba dan Penyelamat Pagoh, Penguasa Bomba Kanan II Suhairulair Sarip, berkata pihaknya menerima panggilan kecemasan pada jam 8.59 malam.

Katanya, seramai enam anggota bergegas ke lokasi sebaik menerima panggilan itu.

“Sebaik tiba, kami mendapati ketiga-tiga mangsa sudah dikeluarkan orang awam yang kebetulan berada di lokasi.

“Semua mangsa ditemui dalam keadaan tidak sedarkan diri dan disahkan meninggal dunia sebelum diserahkan kepada polis untuk tindakan lanjut,” katanya.

Sementara itu, Pemangku Ketua Polis Daerah Batu Pahat, Superintendan Shahrulanuar Mushaddat Abdullah Sani, setakat ini siasatan awal mendapati kematian tiga warga Myanmar itu diklasifikasikan sebagai mati mengejut.

Katanya, siasatan lanjut masih dijalankan termasuk menunggu laporan bedah siasat.

“Setakat ini polis buka kertas siasatan sebagai mati mengejut, namun semuanya bergantung kepada laporan bedah siasat yang akan diperoleh kelak.

“Siasatan awal juga mendapati tiada sebarang unsur jenayah ditemukan pada ketiga-tiga mangsa di lokasi kejadian,” katanya seperti dilapor Berita Harian, di sini hari ini.

Shahrulanuar berkata, berdasarkan siasatan awal, pihaknya percaya kesemua mereka dalam perjalanan ke Pasir Gudang.

“Rekod yang diperoleh mendapati mereka mempunyai pasport dan bekerja di Pasir Gudang,” katanya.

Authors

Media Variasi

View all posts

Diyana Rahip

View all posts

View all posts

View all posts


PRU15: Agihan kerusi PN selesai sebelum Jumaat depan – Ahmad Samsuri

KUALA TERENGGANU: Perikatan Nasional (PN) akan menyelesaikan agihan kerusi Parlimen dan Dewan Undangan Negeri (DUN) dalam kalangan parti komponennya bagi Pilihan Raya Umum Ke-15 (PRU15) sebelum Jumaat depan.

Pengerusi PN Terengganu, Datuk Seri Dr Ahmad Samsuri Mokhtar berkata, perkara berkenaan akan dimuktamadkan pada mesyuarat Majlis Tertinggi PN akan datang.

“Sebelum Jumaat akan selesai perbincangan kerusi. (Mesyuarat) fokus pada kerusi DUN dan Parlimen,” katanya ketika ditemui pemberita pada majlis penyampaian hadiah kejohanan bola sepak Terengganu Football League di Stadium Sultan Ismail Nasiruddin Shah di sini, malam tadi.

Naib Presiden PAS itu berkata, mesyuarat tersebut juga akan memperincikan soal pemilihan calon yang bakal diketengahkan gabungan politik itu pada PRU15 dan menurutnya PAS sudah mempunyai senarai calon berpotensi, namun masih memerlukan penelitian bagi memastikan calon terpilih adalah layak dan boleh menang.

“Senarai calon itu ada… akan dibincangkan dalam mesyuarat itu nanti. Semua sekali kami bincangkan. Kami akan selesaikan cepat kerana sedar pengundi 20 tahun dahulu dengan sekarang berbeza. Dahulu orang tengok (undi) atas parti, tetapi sekarang orang tengok calon,” kata Menteri Besar Terengganu itu.

Semalam, Pengerusi PN Tan Sri Muhyiddin Yassin berkata senarai akhir calon yang akan bertanding akan diputuskan kepimpinan peringkat pusat selari dengan pembahagian kerusi komponen dalam PN kelak. – BERNAMA

TAG: Ahmad Samsuri, PRU15, PAS, PN, agihan kerusi, calon

NAZ BBJ MHA ERE KLS


JDT julang trofi Liga Super dalam acara gilang-gemilang

Stadium keramat Skuad Harimau Selatan diterangi percikan bunga api dan persembahan cahaya laser berwarna-warni selain persembahan artis antarabangsa Jason Derulo.

Detik memukau itu berlaku sejurus Kapten Pasukan JDT Mohd Farizal Marlias bersama Ketua Jurulatih Hector Bidoglio menjulang piala berprestij berkenaan sebelum disusuli sorakan rakan sepasukan.

Momen bersejarah itu disaksikan Menteri Besar Datuk Onn Hafiz Ghazi dan Presiden Liga Bola Sepak Malaysia (MFL) Datuk Ab Ghani Hassan.

Turut berkenan menyaksikan aksi terakhir Liga Super menentang Sabah dan sambutan malam tadi ialah pemilik JDT Tunku mahkota Johor Tunku Ismail Sultan Ibrahim.

Skuad Harimau Selatan mempamerkan aksi dominan musim ini dengan mengumpul 56 mata serta mengekalkan rekod tanpa kalah selepas 22 perlawanan.

Sambutan meraikan kejuaraan Liga Super buat kali kesembilan berturut-turut itu turut menampilkan pasukan JDT II, atlet cemerlang Sukan Malaysia (Sukma) Johor, Akademi JDT, Pasukan Hoki Ais JDT, Johor Jewels (Bola Jaring), Johor Tigris (Sepak Takraw) dan pemain ragbi negeri.

JDT II memenangi Liga Premier 2022 manakala kontinjen Sukma Johor 2022 muncul juara keseluruhan buat kali pertama dalam sejarah 36 tahun temasya Sukma dianjurkan.

Pasukan Hoki Ais JDT memenangi Weekend Warriors League; Johor Jewels membawa pulang Sooka Netball Super League; Johor Tigris menjuarai Piala Tun Ali manakala skuad ragbi memenangi empat kejohanan peringkat umur.

Juara Liga Super diberikan slot automatik ke saingan Liga Juara Juara AFC 2023 (ACL), manakala naib juara Liga Super dan juara Piala Malaysia berpeluang beraksi dalam saingan Piala AFC 2023. – BERNAMA


Tidak perlu tergesa-gesa adakan PRU15 – Tuan Ibrahim

DUNGUN: Pilihan Raya Umum Ke-15 (PRU15) tidak perlu dibuat secara tergesa-gesa terutama ketika musim tengkujuh kerana kerajaan perlu memberi keutamaan kepada persiapan menghadapi bencana banjir.

Timbalan Presiden PAS Datuk Seri Tuan Ibrahim Tuan Man berkata justeru itu, beliau berpendapat PRU15 lebih sesuai diadakan pada tahun hadapan.

“PRU ini, saya berpendapat kita kena ambil kira juga (aspek) seperti sekolah yang dijadikan pusat pemindahan banjir jadi ia sudah tidak sesuai dijadikan pusat pengundian.

“Keduanya mengenai anggota keselamatan yang saya lihat kalau musim tengkujuh, mereka terpaksa turun ke lapangan membantu mangsa banjir. Kalau waktu itu pilihan raya, mereka juga kena jaga peti undi dan mengiring pengundi.

“Jadi saya fikir kita tidak perlu tergesa-gesa (membuat keputusan) mengenai tarikh ini (PRU15). Saya rasa rakyat pun tidak setuju PRU (diadakan pada) musim banjir,” katanya kepada pemberita selepas melancarkan Projek Pemuliharaan Muara Sungai Dungun di Dewan Sivik Bijangga di sini hari ini.

Menteri Alam Sekitar dan Air itu berkata bagaimanapun, tarikh pembubaran Parlimen bergantung kepada keputusan Jemaah Menteri serta Perdana Menteri Datuk Seri Ismail Sabri Yaakob. – BERNAMA


PBM sedia pakai baju dacing

SRI RAMPAI: Parti Bangsa Malaysia (PBM) sedia menggunakan logo Barisan Nasional (BN) pada Pilihan Raya Umum ke-15 (PRU15) nanti.

Ketua PBM Setiawangsa, Abdul Rahman Hashim berkata, kemungkinan 80 peratus calon PBM akan menggunakan logo BN nanti.

“PBM akan mengelakkan pertembungan, tetapi jangan terperanjat jika 80 peratus calon PBM pakai baju dacing.

“Titik persamaan BN dan PBM adalah kami menyahut seruan Perdana Menteri, Datuk Seri Ismail Sabri untuk bersama dalam satu gagasan Keluarga Malaysia.

“Sinonim dengan matlamat PBM, nama parti pun bangsa Malaysia, pelbagai bangsa, agama, adat, budaya yang ada matlamat sama iaitu mencapai keharmonian dan kesejahteraan.

“PBM bertanding di enam Parlimen kelak manakala dua penyandang PBM sudah berada di DUN yang tidak bubar,” katanya kepada MEDIA VARIASI selepas menyerahkan sumbangan menjelang Deepavali kepada 60 komuniti India di sekitar Desa Rejang, Setapak.

Turut hadir, Biro Tugas-tugas Khas PBM, Datuk Sri Zulkifli Salleh.

Tambah Abdul Rahman, kawasan itu memiliki 12,000 pengundi yang majoritinya Melayu.

“Ketika ini PBM sedang mengumpulkan keahlian.

“Kami memiliki 156 bahagian di Malaysia dengan anggaran 200 ahli atau lebih kurang 50,000 ahli keseluruhan.

” Kita mahu tunjukkan kekuatan sebenarnya ada pada Keluarga Malaysia, kita tidak boleh bersendirian dalam suasana politik begitu meruncing,” katanya.

Author

Tun Puteh Wanti

View all posts

View all posts


Hujan lebat tahap bahaya di Kelantan, Terengganu hingga esok

KUALA LUMPUR: Jabatan Meteorologi Malaysia (MetMalaysia) mengeluarkan amaran hujan sangat lebat berterusan tahap bahaya yang dijangka berlaku di beberapa daerah di Kelantan dan Terengganu hingga esok (Sabtu).

MetMalaysia dalam kenyataan hari ini memaklumkan, daerah terlibat di Kelantan ialah Tumpat, Pasir Mas, Kota Bharu, Jeli, Tanah Merah, Bachok, Machang, Pasir Puteh dan Kuala Krai.

“Di Terengganu melibatkan daerah Besut, Setiu, Kuala Nerus, Hulu Terengganu, Kuala Terengganu dan Marang,” menurut kenyataan itu.

MetMalaysia turut menjangkakan berlaku hujan lebat berterusan tahap buruk hingga esok membabitkan Perak (Hulu Perak), Kelantan (Gua Musang), Terengganu (Dungun dan Kemaman) dan Pahang (Jerantut dan Kuantan).

MetMalaysia juga mengeluarkan amaran hujan berterusan tahap waspada hingga esok membabitkan kawasan Kerian, Larut, Matang dan Selama, Kuala Kangsar, Manjung, Kinta, Perak Tengah dan Kampar di Perak; manakala di Pahang melibatkan Tanah Tinggi Cameron, Lipis, Maran, Pekan dan Rompin. -BERNAMA


Rasuah: Penolong pegawai perubatan direman tujuh hari

TEMERLOH: Seorang penolong pegawai perubatan di sebuah hospital direman tujuh hari bermula hari ini bagi membantu siasatan kerana disyaki menerima suapan berjumlah RM17,859, daripada ejen pengurusan jenazah.

Perintah reman dikeluarkan Majistret Mohamed Shah Reza Noot Azman terhadap lelaki berusia 57 tahun itu yang bertugas di Unit Perubatan Forensik hospital berkenaan.

Lelaki itu ditahan selepas hadir memberi keterangan di pejabat Suruhanjaya Pencegahan Rasuah Malaysia (SPRM) di sini semalam, bagi membantu siasatan mengikut Seksyen 17 (a) Akta SPRM 2009.

Suspek dipercayai menerima suapan daripada ejen pengurusan jenazah sebagai balasan untuk mendapatkan kerja-kerja pengurusan jenazah di hospital tempatnya bertugas antara 2021 dan 2022.

Terdahulu, suspek yang memakai pakaian lokap SPRM berwarna jingga tiba di pekarangan Mahkamah Temerloh sekitar 11.30 pagi. – BERNAMA


Tommy Thomas, Majlis Peguam enggan beri kerjasama dalam siasatan – Pasukan Petugas Khas

KUALA LUMPUR: Bekas Peguam Negara Tan Sri Tommy Thomas dan Majlis Peguam enggan memberi kerjasama dalam siasatan terhadap dakwaan kandungan buku memoir My Story: Justice In the Wilderness, demikian menurut laporan dokumen rahsia yang telah diubah statusnya, baru-baru ini.

Laporan yang disediakan Pasukan Petugas Khas (PPK) bagi menyiasat 19 dakwaan yang terkandung dalam memoir itu turut mendedahkan bahawa Thomas menerusi surat bertarikh 5 Jan lepas yang dihantar kepada Pengerusi PPK menyatakan dengan tegas bahawa beliau tidak akan memberi kerjasama atau mengambil bahagian dalam prosiding pasukan tersebut.

PPK memaklumkan Thomas turut mempersoalkan mengenai penubuhan dan kesahihan pasukan berkenaan.

“Surat beliau adalah berdasarkan tanggapan sendiri bahawa PPK dibentuk untuk menyiasat tindakan beliau menggunakan budi bicaranya sebagai Pendakwa Raya, di bawah Perkara 145(3) Perlembagaan Persekutuan bagi membawa, menjalankan atau memberhentikan prosiding yang bersifat jenayah,” menurut PPK dalam laporan itu.

Buku yang diterbitkan pada atau sekitar 30 Jan lepas telah menimbulkan kekecohan pelbagai pihak mengakibatkan kira-kira 244 laporan dibuat oleh individu mahupun kumpulan terhadap Thomas dan buku itu.

PPK ditubuhkan sebagai badan siasatan pencarian fakta untuk menjalankan semakan dan analisis mendalam terhadap keseluruhan kandungan buku dan telah mengadakan tidak kurang 37 sesi perbincangan, antara lain untuk meneliti sama ada penerbitan buku itu telah menyalahi atau melanggar mana-mana undang-undang atau peraturan yang terpakai kepada pejabat Peguam Negara (AG).

Pasukan itu juga akan menentukan sama ada buku tersebut telah mendedahkan potensi penyalahgunaan kuasa oleh pengarang, pelanggaran etika profesional, atau kelakuan oleh pengarang.

Menjelaskan lanjut, PPK berkata pandangan Thomas adalah tidak berasas dan beliau nampaknya telah salah faham tentang peranan dan tugas PPK.

“Pertama sekali, dalam apa jua keadaan sekalipun, PPK akan bertindak sebagai pengganti kepada penyiasatan jenayah yang sewajarnya oleh polis atau Suruhanjaya Pencegahan Rasuah Malaysia. Kuasa siasatan telah dan akan sentiasa terletak di bawah agensi penguatkuasaan mengikut undang-undang yang berkaitan. Agensi penguatkuasaan mungkin merujuk kepada laporan kami sebagai asas untuk memulakan arahan khusus dalam penyiasatan mereka namun mereka sepenuhnya boleh bertindak atas budi bicara mereka.

“Kedua, kami tidak menyiasat TSTT (Tan Sri Tommy Thomas). Kami sedang menyiasat kandungan buku seperti yang didedahkan oleh beliau dan menyiasat sama ada pendedahan beliau itu telah membuktikan prima facie atau sebarang pelanggaran undang-undang,” menurut laporan itu.

Mengenai Majlis Peguam, PPK menyatakan bahawa badan bebas itu dijemput untuk memberikan perspektif mereka tentang beberapa perkara yang didedahkan dalam buku itu, khususnya berkaitan pelantikan hakim, dakwaan ketidakcekapan undang-undang komersial di Mahkamah Rayuan, dan profesional. etika.

“Bagaimanapun, kami kesal kerana Majlis Peguam Malaysia, melalui setiausahanya, menyatakan bahawa mereka tidak berminat untuk mengambil bahagian, kerana mereka tidak dapat mengesahkan atau mengulas mengenai dakwaan yang dibuat oleh TSTT dalam buku itu,” katanya.

Perkara ini merupakan antara butiran dalam dalam laporan setebal lebih 200 muka surat itu.

Penerbitan laporan yang kini boleh diakses di laman web Bahagian Hal Ehwal Undang-undang Jabatan Perdana Menteri itu disiapkan kira-kira seminggu selepas Perdana Menteri Datuk Seri Ismail Sabri Yaakob dilaporkan mengarahkan ia didedahkan kepada umum.

Sebelum ini, Ismail Sabri juga dilaporkan meminta agar bekas Peguam Negara itu disiasat atas kesalahan menghasut dan pelbagai kesalahan lain seperti yang disyorkan dalam laporan PPK. – BERNAMA


Jadual suku akhir Piala Malaysia selepas undian ACL, AFC – MFL

JADUAL perlawanan suku akhir Piala Malaysia 2023 akan ditetapkan selepas selesai undian pertandingan Liga Juara-Juara Asia (ACL) dan Piala Konfederasi Bolasepak Asia (AFC) 2023/2024 pada Khamis.

Liga Bolasepak Malaysia (MFL) memaklumkan, keputusan itu dibuat selepas tiga kelab Liga Malaysia (Liga-M) terdiri daripada juara bertahan Johor Darul Ta’zim (JDT), akan beraksi dalam ACL manakala Sabah FC serta Terengganu FC berentap bagi Piala AFC.

“AFC memaklumkan undian bagi kedua-dua pertandingan berkenaan akan berlangsung esok (Khamis),” kata MFL dalam satu kenyataan.

Badan pentadbir Liga-M itu juga mengumumkan bahawa, perubahan jadual saingan bola sepak tempatan turut melibatkan Liga Super 2023 serta Piala Cabaran 2023.

Edisi ke-21 ACL dan edisi ke-19 Piala AFC dijangka bermula bulan depan hingga Mei 2024.

Saingan suku akhir Piala Malaysia 2023 menyaksikan JDT bakal turun mempertahankan mahkota kejuaraan menentang Negeri Sembilan FC, diikuti Terengganu bertemu Selangor FC; Sabah FC berdepan Perak FC dan Kuala Lumpur City FC akan membuat perhitungan dengan Sri Pahang FC.

Aksi suku akhir Piala Malaysia 2023 sepatutnya berlangsung pada 15 September ini manakala perlawanan timbal balik pada 23 September.

Author

Fazleen Safina Abd Jamil

View all posts

View all posts


Panasonic perkenal dua model baharu penulen air

KUALA LUMPUR: Panasonic Malaysia tampil memperkenalkan dua model rangkaian penulen air terbaharu, menjamin pengguna menikmati air bersih dan segar sepanjang masa.

Dua penulen air berkenaan masing-masing jenis pemasangan di bawah sinki, siri TK-CB430-ZMA, dan pili, siri TK-CJ600 dan TK-CJ300.

Penulen air jenis bawah sinki siri TK-CB430-ZMA berharga RM2,199, manakala jenis pili siri TK-CJ600 dan TK-CJ300 masing-masing berharga RM579 dan RM419.

Pengarah Urusan Panasonic Malaysia, Keisuke Nishida, berkata model terbaharu itu inovasi dalam menyokong Matlamat Pembangunan Mampan Pertubuhan Bangsa-Bangsa Bersatu (UNSDG) menggesa air bersih dan sanitasi untuk semua.

“Sebagai jenama pengguna yang mengutamakan kesihatan dan kesejahteraan, kami di Panasonic tidak mungkin terlepas daripada mencipta penyelesaian inovatif air yang menapis bahan berbahaya dan bersifat mampan untuk pengguna.

“Dengan rangkaian Penulen Air Panasonic yang terbaharu, pengguna tidak perlu gusar kerana keluarga mereka dijamin menikmati air bersih dan segar setiap masa,” katanya.

Katanya, kepentingan reka bentuk dan fungsi jenis penulen pemasangan di bawah sinki, TK-CB430-ZMA menggunakan kuasa tiga bateri alkali AAA itu bertujuan membolehkan pemasangan kemas di dapur dan terlindung daripada pandangan umum.

“Rekaan tanpa tangki membolehkan air tulen dan segar mengalir terus ke pili.

“Ia dilengkapi sistem penulenan 3-kartrij yang terdiri daripada kartrij polipropilena tiup cair (PP), kartrij ultra penapisan (UF) dan kartrij blok karbon mampat diaktifkan (CB),” katanya.

Bagi jenis pili pula, Panasonic telah membangunkan rangkaian penulen air yang tahan lama dan sangat berkesan untuk menyingkirkan bendasing.

“Penulen Air Pili Panasonic siri TK-CJ600 dan TK-CJ300, dilengkapi kartrij MicroClear4000 yang mengandungi 1.7 kali ganda karbon diaktifkan prestasi tinggi, penambahbaikan daripada model lalu dan berupaya menulenkan sehingga 4,000 liter air pili.

“Ini membolehkan penggunaan kuantiti air yang lebih besar, mengurangkan kekerapan menukar kartrij dan paling utama, mengelakkan keperluan membeli 4,000 unit botol plastik 1 liter setiap tahun sekali gus menjimat perbelanjaan serta dapat memelihara alam sekitar,” katanya.

Katanya, ia kini boleh didapati di semua pengedar Panasonic yang sah dan platform jualan dalam talian.

Terdahulu, rangkaian penulen air baharu diperkenalkan oleh Pengurus Besar Bahagian Perniagaan Kecantikan dan Penjagaan Diri Panasonic Corporation, Hiroshi Kawaguchi.

Turut hadir, Pengurus Pemasaran Bahagian e-dagang, Kecantikan dan Kesihatan Panasonic Malaysia, Janice Tan Shin Yin; dan Pengurus Besar Bahagian e-dagang Panasonic Malaysia, Chew Keng Heng.

Author

Tun Puteh Wanti

View all posts

View all posts


Bagai pulau-pulau kecil, 80 peratus perumahan di Segamat diliputi air

SEGAMAT: Bagaikan pulau-pulau kecil. Itulah keadaan yang dilihat di sekitar Segamat menerusi tinjauan udara, selepas beberapa kawasan di daerah itu dinaiki air akibat hujan lebat berterusan sejak malam Isnin.

Tinjauan Bernama bersama Jabatan Bomba dan Penyelamat Malaysia (JBPM) lewat petang semalam mendapati, air masih meliputi hampir 80 peratus kawasan perumahan di lokasi yang terjejas.

Selain itu, terdapat beberapa laluan ditutup kerana dinaiki air dengan kawasan Kampung Tenang dan Kampung Jawa di Segamat, hanya kelihatan bumbung rumah penduduk.

Malah, air di Empangan Juaseh di Labis juga sudah melimpah ke kawasan perumahan dan Bernama difahamkan ia menjadi ‘petanda’ kepada keadaan banjir kritikal, kerana kawasan itu sudah ditenggelami air.

Setakat ini, tiga mukim yang terjejas teruk ialah di bandar Segamat, Chaah dan Labis, sekali gus menyebabkan penduduk terpaksa dipindahkan ke pusat pemindahan sementara (PPS), demi keselamatan mereka.

Pengarah Bahagian Operasi Kebombaan dan Penyelamat JBPM, Datuk Ahmad Izram Osman yang turut serta dalam tinjauan tersebut berkata setakat malam tadi, air masih meliputi 80 peratus kawasan perumahan berkenaan.

Beliau berkata, operasi menyelamat dan memindahkan mangsa banjir, masih giat dijalankan dengan menggunakan aset jentera dan bot termasuk dron.

“Empat dron digunakan unit udara JBPM bagi operasi menyelamat di Johor, selepas negeri itu dilanda banjir sejak Isnin lepas.

“Penggunaan dron menjangkau kawasan yang lebih jauh dan digunakan untuk memantau lokasi yang sukar diakses, jadi kita boleh merancang strategi proses menyelamat mangsa banjir,” katanya.

Ahmad Izram berkata selain dron, JBPM turut menyediakan sebuah pesawat dalam operasi menyelamat dan turut membantu membawa kertas soalan Sijil Pelajaran Malaysia, baru-baru ini.

Menerusi tinjauan udara itu juga, dapat dilihat kenderaan diparkir di kawasan tinggi selain penduduk menunggu di laluan yang dinaiki air, dengan harapan jalan tersebut dapat dilalui untuk pulang ke rumah masing-masing.

Pemandu lori, Mohd Hairulnizam Abu Bakar, 36, berkata, beliau tidak menyangka air Sungai Segamat akan melimpah di laluan utamanya pulang ke rumah, yang menyebabkan dia terpaksa tidur atas motosikalnya berhampiran laluan itu.

“Saya pulang dari kerja pada Rabu jam 4 petang dan laluan Jambatan Lama Segamat sudah ditutup dan saya terpaksa tidur atas motosikal menunggu air surut,” katanya ketika ditemui Bernama di Jambatan Lama Bandar Segamat.

Mohd Hairulnizam berkata banjir di kawasan Segamat disifatkan terburuk, selepas kawasan itu pernah mengalami situasi sama pada 2006, 2011, 2013 dan 2017.

Setakat petang semalam, dua laluan utama ditutup sehingga petang ini iaitu Jalan Jabi-Bukit Tempurung (Segamat) sejauh 10 kilometer dan Jalan Kampung Tungku Tiga-Felda Pemanis.

Segamat merupakan antara 10 daerah di Johor yang terjejas teruk akibat banjir, melibatkan 3,519 keluarga dipindahkan ke 77 pusat pemindahan sementara setakat 8 pagi tadi. – BERNAMA


Usaha selamatkan pemandu lori pasir ambil masa hampir 12 jam

JOHOR BAHRU: Usaha menyelamatkan seorang pemandu lori yang membawa pasir seberat 40 tan mengambil masa hampir 12 jam selepas lori yang dipandunya itu terbabas ke dalam parit di Jalan Sultan Ibrahim, Stulang, awal pagi Sabtu.

Komander Operasi Timbalan Penguasa Bomba 1 Mohd Suhaimi Jamal berkata mangsa, Rosnani Siam, 47, akhirnya berjaya dikeluarkan 8.11 malam tadi, bagaimanapun beliau yang ditemukan tertimbus dengan pasir disahkan meninggal dunia.

Beliau berkata pihaknya menerima panggilan kecemasan pada 8.51 pagi dan ketika sampai di tempat kejadian didapati sebuah lori telah terbabas dengan sebahagian badannya berada di dalam parit.

“Kerja-kerja rumit terpaksa kita hadapi apabila bahagian hadapan lori itu terbenam hampir 12 kaki (3.6 meter) ke dalam parit yang dipenuhi air.

“Kita terpaksa menggunakan kren seberat 350 tan untuk mengangkat lori pasir berkenaan,” katanya kepada pemberita di lokasi kejadian.

Mohd Suhaimi berkata, seramai 39 anggota dan pegawai daripada pelbagai agensi terlibat dalam operasi berkenaan yang turut melibatkan enam anggota Pasukan Penyelamat Di Air Balai Bomba Penyelamat Skudai.

Katanya dua jentera FRT, sebuah EMRS, tiga unit RIM dan sebuah pacuan empat roda jenis Mitsubishi Triton digunakan dalam operasi itu yang berakhir pada 8.34 malam. – BERNAMA


Ismail Sabri buat lain, cakap lain – Nur Jazlan

KUALA LUMPUR: Timbalan Pengerusi UMNO Johor, Datuk Nur Jazlan Mohamed menganggap tindakan Naib Presiden UMNO, Datuk Seri Ismail Sabri Yaakob mempertikaikan ketetapan jawatan Presiden dan Timbalan Presiden tidak dipertandingkan sebagai pelik.

Beliau berkata, ia berikutan ketika proses pengundian usul itu dibuat, Ismail Sabri yang juga Perdana Menteri ke sembilan turut berdiri menyokong dua jawatan utama itu tidak dipertandingkan.

Katanya, walaupun majoriti perwakilan UMNO yang hadir pada Perhimpunan Agung UMNO 2022 (PAU 2022) sudah buat keputusan bahawa kedua-dua jawatan utama parti itu tak dipertandingkan, namun masih ada yang tidak berpuas hati seperti rumah siap, pahat berbunyi.

“Naib Presiden UMNO (Ismail Sabri) yang juga Perdana Menteri ke sembilan, buat lain cakap lain. Ketika proses pengundian usul itu dibuat, dia boleh pula berdiri dan sokong tapi bila keluar dewan, dia buat pula sidang media dan mempertikaikannya.

“Sepatutnya kalau dah setuju tu duduk diam saja dan kalau tak setuju, jangan duduk gatal-gatal nak bangun dan sokong.

“Saya dapat rasa sebenarnya dia (Ismail Sabri) tak puas hati sebab dia satu-satunya Naib Presiden yang tak dipilih untuk jadi menteri angkat kepada negeri yang akan terbabit dengan Pilihan Raya Negeri (PRN) nanti. Bila Presiden UMNO sebut nama Khaled (Datuk Seri Mohamed Khaled Nordin) dan Mahdzir (Datuk Seri Mahdzir Khalid) tapi nama Ismail Sabri tak ada, dia kena terima hakikat.

“Mungkin Presiden (Datuk Seri Dr Ahmad Zahid Hamidi) sudah hilang keyakinan dan kepercayaan terhadap beliau asbab macam-macam perkara yang dibuat menongkah arus sepanjang jadi Perdana Menteri dulu. Mungkin itulah harga yang dia perlu dibayar bila selama ini terlalu mengikut telunjuk Muhyiddin (Tan Sri Muhyiddin Yassin) berbanding arahan parti selama dia menjadi wakil UMNO sebagai PM,” katanya dalam kenyataan hari ini.

Dalam pada itu, Nur Jazlan yang juga Ketua Bahagian UMNO Pulai turut menasihatkan Ahli Parlimen Sembrong, Datuk Seri Hishamuddin Hussein yang juga bekas Naib Presiden UMNO itu supaya tidak lagi melakukan tindakan membelakangkan parti.

“Bagi Ahli Parlimen Sembrong (Hishamuddin) pula, saya nasihatkan duduk diam-diam sudahlah lepas ini. Sudah banyak tindakan yang dia buat di belakang parti.

“Sign SD (akaun bersumpah) untuk sokong Perikatan Nasional (PN) buat kerajaan tanpa pengetahuan Pengerusi Barisan Nasional (BN) dan parti. Bila sudah ‘kantoi’ buat muka tak bersalah pula.

“Bila nama kena petik dalam Taklimat dan Ucapan Dasar Presiden, terus buat-buat tak tahu. Kononnya tak tahu kenapa dia dicop sebagai pengkhianat. Tak perlulah berlakon suci macam ahli-ahli UMNO tak tahu apa yang dia sudah buat selama ini kepada parti,” katanya.

Nur Jazlan turut mencadangkan kepada mereka yang mahu sangat bertanding jawatan, boleh mencuba merebut jawatan tiga Naib Presiden yang dipertandingkan.

“Bolehlah cuba masukkan nama untuk merebut tiga kerusi Naib Presiden yang sedia untuk dicabar. Mungkin Ismail Sabri boleh bersedia mempertahankan kerusi itu yang disandangnya sekarang.

“Hishamuddin pun boleh juga ‘test market’ adakah dia benar-benar popular dalam kalangan ahli akar umbi dan perwakilan.

“Khairy Jamaluddin pun boleh juga cuba nasib di kerusi Naib Presiden itu selepas pernah kalah dalam perebutan kerusi Presiden pada 2018 lalu.

“Saya percaya pastinya bukan setakat ahli UMNO saja yang ternanti-nantikan pertembungan epik ini, bahkan orang luar seperti yang mereka selalu sebut-sebut pun nak tahu tahap populariti jagoan politik UMNO ini,” katanya.

Nur Jazlan berkata, isu tiada pertandingan jawatan Presiden dan Timbalan Presiden sepatutnya sudah selesai dan tak perlu mana-mana pihak ungkit lagi.

Katanya, perwakilan sudah membuat keputusan dan ia perlu dihormati dan diterima.

“Jangan diteruskan polemik yang tak menguntungkan UMNO tapi sebaliknya semua pihak kena fokus untuk menghadapi enam PRN nanti,” katanya.

Author

Tun Puteh Wanti

View all posts

View all posts


Jadi ahli Parlimen bukan kerana jawatan tetapi demi menjaga rakyat kawasan

SERI KEMBANGAN: Calon BN Parlimen Puchong, Datuk Seri Syed Ibrahim Kader menegaskan beliau menerima tanggungjawab dicalonkan bertanding Pilihan Raya Umum ke-15 (PRU15) sebagai Ahli Parlimen Puchong bukan kerana jawatan itu.

Beliau berkata demikian ketika menyantuni penduduk berbangsa Cina di Kampung Baru Seri Kembangan pada Rabu pagi untuk meyakinkan mereka memberi sokongan kepadanya.

Beliau berkata, akan menetap di Puchong dan menjadi warga Puchong agar lebih dekat dengan penduduknya dan memudahkan mereka berjumpanya untuk membuat aduan, jika menang dalam PRU15.

“Lagipun saya ini bukannya seorang ahli perniagaan. Saya menggalas tanggungjawab untuk menjadi Ahli Parlimen ini bukannya semata-mata untuk nama (jawatan) sahaja, ini memang adalah satu masa untuk saya menumpukan perhatian kepada pengundi-pengundi yang pilih saya.

“Banyak perkara yang dialami masyarakat di Puchong, saya akan selesaikan satu per satu kalau saya diberikan mandat untuk menjadi Ahli Parlimen,” ujarnya kepada penduduk yang ditemui di situ.

Author

Faridah Amiratul

View all posts

View all posts


Permohonan pengampunan diraja Najib tidak pernah dibincang di Kabinet – Loke

PUTRAJAYA: Permohonan pengampunan diraja bekas Perdana Menteri, Datuk Seri Najib Tun Razak tidak pernah dibincangkan dalam mesyuarat Kabinet kerana ia bukan urusan kerajaan, kata Menteri Pengangkutan, Anthony Loke.

“Isu pengampunan itu ialah pendirian UMNO sebagai parti politik,” katanya menjawab soalan dalam sidang media di sini hari ini.

Loke yang juga Setiausaha Agung DAP berkata, sesiapa sahaja selepas disabitkan kesalahan boleh memohon pengampunan dan ia merupakan proses biasa.

“Proses itu adil kepada semua pihak. Siapa-siapa sahaja boleh mohon pengampunan tapi sama ada itu dibenarkan atau tidak terpulang kepada Yang di-Pertuan Agong.

“Untuk kita, kita menaruh kepercayaan kepada proses itu dan kebijaksanaan Yang di-Pertuan Agong untuk membuat keputusan yang terbaik,” katanya.

Pada 23 Ogos 2022, Mahkamah Persekutuan mengekalkan sabitan dan hukuman 12 tahun penjara serta denda RM210 juta yang dikenakan ke atas Najib yang didapati bersalah menyeleweng RM42 juta dana milik SRC International Sdn Bhd.

Pada 31 Mac lepas, Najib gagal memperoleh kebenaran menyemak hukuman dan sabitan itu. – BERNAMA


Akta khas digubal untuk wujudkan suruhanjaya kanak-kanak yang bebas – Azalina

KUALA LUMPUR: Kerajaan sedang menggubal akta khas bagi membolehkan Pejabat Pesuruhjaya Kanak-Kanak beroperasi secara bebas dan bertindak sebagai pemerhati terhadap pelbagai isu membabitkan golongan itu di Malaysia.

Menteri di Jabatan Perdana Menteri (Undang-Undang dan Reformasi Institusi), Datuk Seri Azalina Othman Said berkata, adalah penting untuk terus memperkasa Pesuruhjaya Kanak-Kanak Dr Farah Nini Dusuki dan pejabatnya yang kini beroperasi di bawah Suruhanjaya Hak Asasi Manusia Malaysia (Suhakam).

Beliau berkata, suruhanjaya kanak-kanak harus bebas agar ia dapat memantau secara berkesan dan agresif bukan sahaja undang-undang jenayah yang membabitkan golongan itu tetapi juga segala aspek berkaitan kesejahteraan mereka seperti pendidikan serta kesihatan.

“Limitasi Suhakam adalah ia lebih (fokus) kepada hak asasi manusia tetapi kepakaran seorang  pesuruhjaya sebagai pemerhati perlu lebih daripada isu hak asasi. Itu sebab perlu akta yang menyokong Pesuruhjaya Kanak-Kanak.

“Sekarang ia kekok dari segi operasi, pembelanjaan dan kuasanya di bawah Suhakam,” kata beliau dalam sidang media di pejabatnya di bangunan Parlimen di sini hari ini.

Azalina berkata, akta khas itu  yang dijangka dibentang pada tahun ini, juga akan memberi kuasa kepada Pesuruhjaya untuk memantau, menilai, memberi pendapat dan membantu kerajaan dalam memastikan hak kanak-kanak dipertahan dan kebajikan mereka terpelihara.

Farah Nini pula berkata, impian dan hasrat beliau sebagai Pesuruhjaya Kanak-Kanak ialah untuk memahamkan orang ramai bahawa hak kanak-kanak adalah istimewa manakala keupayaan mereka yang sentiasa berkembang memerlukan layanan khas.

“Penglibatan kanak-kanak sering diabaikan… saya mahu mengubah perkara ini. Keputusan kita seharusnya lebih bersifat mementingkan kanak-kanak supaya apa sahaja yang kita lakukan adalah demi kepentingan mereka dan bukan untuk keselesaan kita,” katanya.

Pensyarah kanan di Fakulti Undang-Undang Universiti Malaya itu dilantik sebagai Pesuruhjaya Kanak-Kanak di bawah Suhakam untuk tempoh tiga tahun yang berkuat kuasa pada 8 Mac lepas. – BERNAMA


PN sedia buktikan dakwaan sogok pengundi tidak benar

KUALA LUMPUR: Perikatan Nasional (PN) mendakwa mempunyai bukti kukuh untuk menafikan dakwaan gabungan itu melakukan sogokan wang kepada pengundi pada Pilihan Raya Umum ke-15 (PRU15).

Setiausaha Agung PN, Datuk Seri Hamzah Zainudin berkata, pasukan pembelaan parti itu sudah bersedia untuk membuktikan bahawa dakwaan oleh UMNO Terengganu yang dibuat melalui petisyen pilihan raya itu, adalah tidak benar.

“Sudah tentu bila dia cabar kita dengan membuat petisyen, kita akan pastikan bahawa kita ada bukti untuk menunjukkan itu semua tak betul. Tujuan petisyen ini semata-mata kerana tak puas hati atau sebagainya.

“Tapi kita juga ada kita punya pasukan pembelaan untuk memastikan kita menang,” katanya kepada pemberita selepas menghadiri majlis Rumah Terbuka Tahun Baru Cina PN di ibu pejabat Parti Gerakan Rakyat Malaysia, di sini hari ini.

Badan Perhubungan UMNO Terengganu awal bulan ini memfailkan petisyen untuk membatalkan keputusan PRU15 bagi kawasan Parlimen Kuala Terengganu, Marang dan Kemaman yang kesemuanya dimenangi PAS, merupakan parti komponen PN.

Petisyen melibatkan tiga kawasan itu difailkan di Mahkamah Tinggi Kuala Terengganu pada 3 Januari lepas mengikut Akta Kesalahan Pilihan Raya 1954.

Pengerusi Badan Perhubungan UMNO Terengganu, Datuk Seri Ahmad Said berkata, petisyen itu difailkan antara lain atas dakwaan PAS telah menyogok pengundi dengan mengagihkan wang bantuan yang diberikan kerajaan negeri pada 15 hingga 17 November 2022, beberapa hari sebelum PRU15 melalui program i-Pencen, i-Belia dan i-Siswa.

Mengulas mengenai pemberian wang ketika pilihan raya, Hamzah yang juga ahli Parlimen Larut berkata, ia bergantung kepada situasi dan niat wang tersebut diberikan.

“Kadang-kadang mereka (penerima wang) yang minta daripada calon sebab kadang-kadang mereka mahu baiki rumah. Sebab itu kita kena berhati-hati, dan niat itu penting kenapa kita beri wang kepada orang yang minta itu,” katanya. – BERNAMA


Saya bukan boneka – Anwar

CYBERJAYA: Perdana Menteri, Datuk Seri Anwar Ibrahim menegaskan dirinya bukan boneka yang boleh dibeli dengan wang ringgit.

Anwar berkata demikian bagi mengulas kenyataan Pengerusi Proklamasi Orang Melayu (POM), Tun Dr Mahathir Mohamad yang mendakwa beliau mengikut telunjuk DAP dalam mentadbir Kerajaan Perpaduan.

“Kita tunduk kerana dukungan parti DAP menguasai? Perdana Menteri saya, saya bukan boneka sesiapa. Alhamdulillah umur saya mencecah 76 tahun, saya tidak boleh dibeli dengan wang ringgit, kalau boleh dibeli sudah lama melencong.

“Saya bukan hendak pertahankan kawan-kawan DAP, mereka dalam Jemaah Menteri, sudah tujuh bulan, Ketua Setiausaha Negara juga ada dalam mesyuarat itu, belum sekali pun dia (menteri DAP) pertikai program untuk Melayu, untuk orang miskin, Islam ke, belum sekali dalam tujuh bulan ini,” katanya seperti dilapor Kosmo pada Selasa.

Beliau berkata demikian ketika berucap pada Majlis Pelancaran Buku Adab Perbezaan Pendapat Dalam Islam di Putrajaya, hari ini.

Mahathir sebelum ini mendakwa DAP mahu menjadikan Malaysia sebagai sebuah negara berbagai kaum dengan agama rasmi digantikan kepada sekular.

Malah, bekas Ahli Parlimen Langkawi itu turut mendakwa Anwar terpaksa menurut manifesto DAP supaya parti tersebut tidak menarik diri daripada kerajaan hari ini.

Author

Diyana Rahip

View all posts

View all posts


Op Limau: 905 individu ditahan disyaki terlibat perjudian

KUALA LUMPUR: Polis Diraja Malaysia (PDRM) menahan 905 individu di seluruh negara menerusi Op Limau kerana disyaki terlibat dalam perjudian dengan jumlah rampasan dianggar bernilai RM513,793.

Setiausaha PDRM, Datuk Noorsiah Saaduddin berkata, kesemua tangkapan itu membabitkan 137 serbuan bagi tempoh 15 hingga 29 Januari lepas.

Beliau berkata, daripada 905 individu ditahan, 650 melibatkan judi dalam bangunan manakala 254 membabitkan kegiatan judi di luar bangunan.

“Op Limau ini dijalankan selama 15 hari di seluruh negara bagi mengekang kegiatan perjudian dalam bangunan dan tempat terbuka sempena Tahun Baharu Cina,” katanya dalam kenyataan hari ini.

Beliau berkata siasatan dibuat di bawah Seksyen 6(1) dan Seksyen 7(2) Akta Rumah Judi Terbuka 1953.

Noorsiah berkata, PDRM akan mengambil tindakan tegas terhadap individu yang menganjur dan menjalankan pertaruhan dalam usaha menangani kegiatan perjudian.

Katanya, orang ramai yang mempunyai sebarang maklumat mengenai kegiatan perjudian boleh menyalurkan maklumat melalui hotline WhatsApp Op Limau di talian 016-577 3477. – BERNAMA


Pengisytiharan darurat: Mahkamah tolak rayuan Bersih 2.0

PUTRAJAYA: Rayuan Gabungan Pilihan Raya Bersih dan Adil (Bersih 2.0) dan sembilan lain untuk merujuk beberapa persoalan perlembagaan berhubung kesahihan pengisytiharan darurat pada 2020 kepada Mahkamah Persekutuan ditolak oleh Mahkamah Rayuan hari ini.

Panel tiga hakim terdiri daripada Datuk Has Zanah Mehat, Datuk Che Mohd Ruzima Ghazali dan Datuk Ahmad Zaidi Ibrahim berpendapat tiada kesilapan membolehkan rayuan terhadap keputusan Mahkamah Tinggi, justeru mengekalkan keputusan tersebut.

Mahkamah kemudian menolak rayuan tersebut tanpa perintah berhubung kos.

Mengenai bantahan awal oleh Peguam Kanan Persekutuan, Suzana Atan, yang mewakili kerajaan dan bekas Perdana Menteri, Tan Sri Muhyiddin Yassin, bahawa permohonan rujukan perlembagaan tidak boleh dirayu, Hakim Has Zanah berkata permohonan rujukan itu boleh dirayu kerana ia akhirnya melupuskan hak pihak perayu.

Rayuan tersebut dikemukakan oleh Pengerusi Bersih 2.0, Thomas Fann Peng Tong, enam badan bukan kerajaan (NGO) serta dua ahli politik PKR, Senator Mohd Yusmadi Mohd Yusoff dan Ahli Parlimen Hang Tuah Jaya, Datuk Seri Shamsul Iskandar Mohd Akin.

NGO tersebut ialah Pergerakan Tenaga Akademik Malaysia (GERAK), Persatuan Aliran Kesedaran Negara (ALIRAN), Suara Rakyat Malaysia (Suaram), Dewan Perhimpunan Cina Kuala Lumpur dan Selangor (KLSCAH), Save River dn Pusat Kewartawanan Bebas (CIJ).

Selain Mohd Yusmadi dan Shamsul Iskandar, Mahkamah Tinggi pada 1 April tahun lalu, membenarkan tiga ahli PAS – Ahli Parlimen Pasir Mas, Ahmad Fadhli Shaari, ahli Dewan Negara, Khairil Nizam Khirudin dan Senator Mohd Apandi Mohamad menjadi pencelah  dalam saman Bersih 2.0 dan NGO itu terhadap kerajaan Malaysia dan Muhyiddin Yassin.

Dalam saman pemula mereka, mereka memohon pengisytiharan bahawa Ordinan Darurat (Kuasa-Kuasa Perlu) 2021 adalah menyalahi undang-undang dan tidak berperlembagaan, oleh itu terbatal dan tidak sah.

Pada 18 Mei lalu, Hakim Mahkamah Tinggi, Datuk Ahmad Kamal Md Shahid menolak permohonan mereka untuk merujuk persoalan perlembagaan di bawah Seksyen 84 Akta Mahkamah Kehakiman 1964, ke Mahkamah Persekutuan.

Bersih 2.0 mengemukakan tujuh persoalan undang-undang mengenai kesahihan pengisytiharan darurat berkuat kuasa dari 21 Januari 2021 hingga 1 Ogos 2021 bagi membendung penularan pandemik COVID-19 yang bermula secara global pada awal 2020.

Pada prosiding hari ini secara dalam talian, Bersih 2.0 dan NGO tersebut diwaklii peguam Edmund Bon Tai Soon, New Sin Yew dan Jacqueline Hannah Albert manakala kerajaan dan Muhyiddin Yassin diwalkili oleh Peguam Persekutuan, Noor Atiqah Zainal Abidin.

Peguam A. Surendra Ananth bertindak bagi pihak Mohd Yusmadi dan Shamsul Iskandar dan tiga ahli PAS oleh peguam Mohammed Zamri Ibrahim. – BERNAMA


Penulis blog direman bantu siasatan kes rasuah projek RM41 juta

PUTRAJAYA: Suruhanjaya Pencegahan Rasuah Malaysia (SPRM) menahan seorang penulis blog semalam bagi membantu siasatan berkaitan dakwaan rasuah dalam satu projek bernilai kira-kira RM41 juta di sebuah kementerian.

Lelaki berumur awal 60-an itu ditahan selepas hadir memberi keterangan di ibu pejabat SPRM di sini semalam, dan dia dipercayai menerima rasuah kira-kira RM1.3 juta daripada sebuah syarikat teknologi maklumat (IT) sekitar tahun 2020.

Menurut sumber SPRM, ia dipercayai sebagai dorongan kepadanya melobi supaya syarikat berkenaan berjaya dalam perolehan kontrak berkaitan.

Majistret Irza Zulaikha Rohanuddin mengeluarkan perintah reman selama dua hari terhadap penulis blog berkenaan setelah SPRM membuat permohonan reman di Mahkamah Majistret Putrajaya hari ini.

Pengarah Kanan Siasatan SPRM Datuk Seri Hishamuddin Hashim ketika dihubungi mengesahkan penahanan itu dan berkata kes disiasat di bawah Seksyen 16 Akta Suruhanjaya Pencegahan Rasuah 2009 (ASPRM 2009). – BERNAMA


Sogok pengundi, UMNO Terengganu diminta lapor pada SPR, SPRM

PONTIAN: UMNO Terengganu diminta membuat laporan kepada Suruhanjaya Pilihan Raya (SPR) dan Suruhanjaya Pencegahan Rasuah Malaysia (SPRM) berhubung dakwaan pemberian wang kepada pengundi sepanjang kempen Pilihan Raya Umum (PRU) ke-15 tahun lepas.

Setiausaha Agung UMNO, Datuk Seri Ahmad Maslan berkata, ia perlu dilakukan bagi membolehkan pihak berkuasa menjalankan siasatan lanjut mengenai dakwaan itu.

“Saya difahamkan khabarnya ketika kempen (ada) pihak-pihak memberi RM150 untuk belia, RM300 untuk mahasiswi dan RM600 bagi golongan orang kurang upaya (OKU) serta pesara dan pemberian berkenaan dipercayai dibuat beberapa hari sebelum pengundian.

“Saya harap jangan buat sesuatu yang menyebabkan umat Islam keliru… disebabkan isu-isu begini, berubah-ubah fatwa. Jika mereka beri (dianggap) sedekah, jika kita (beri) rasuah… pada saya, ini melanggar garis panduan SPR,” katanya.

Beliau berkata demikian pada sidang media selepas berkunjung ke rumah pemimpin MCA Bahagian Pontian, Datuk Ng Sea Bu sempena sambutan Tahun Baharu Cina di Pulai Sebatang di sini hari ini.

Pada 3 Januari lepas, Badan Perhubungan UMNO Terengganu memfailkan petisyen di Mahkamah Tinggi Kuala Terengganu untuk membatalkan keputusan PRU15 bagi Parlimen Kuala Terengganu, Marang dan Kemaman yang dimenangi PAS.

Jumaat lepas, Presiden PAS, Tan Sri Abdul Hadi Awang menyatakan pemberian wang tunai sewaktu kempen pilihan raya tidak menyalahi peraturan kerana ia hanyalah sedekah kepada orang awam.

Hari ini, Setiausaha Agung Perikatan Nasional, Datuk Seri Hamzah Zainudin mendakwa pihaknya mempunyai bukti kukuh bagi menafikan dakwaan gabungan itu melakukan sogokan wang kepada pengundi pada PRU15. – BERNAMA


Air pasang merah tidak merebak ke kawasan lain

BALIK PULAU: Fenomena air pasang merah yang berlaku di perairan Teluk Bahang di sini minggu lalu didapati tidak merebak ke kawasan perairan lain di negeri ini.

Pengerusi Agroteknologi dan Keterjaminan Makanan, Pembangunan Koperasi negeri, Fahmi Zainol berkata, setakat ini menerusi pemantauan yang dijalankan oleh agensi terlibat seperti Jabatan Perikanan negeri, fenomena air pasang merah itu kini didapati semakin berkurangan di perairan berkenaan.

“Setakat ini, kejadian air pasang merah ini berlaku di kawasan perairan Teluk Bahang sahaja dan ia tidak merebak ke kawasan lain.

“Ia merupakan satu kejadian alam dan alga berkenaan telah berkurangan selepas kira-kira lima hari berada di perairan Teluk Bahang,” katanya selepas meninjau program Jualan Agro Madani di kawasan DUN Pantai Jerejak di sini hari ini.

Menurut Fahmi, kejadian air pasang merah itu telah mengakibatkan enam penternak ikan dalam sangkar di perairan Teluk Bahang mengalami kerugian selepas 12 tan ikan yang diternak mati.

“Kejadian air pasang merah ini berlaku kira-kira lima hari, dan kerugian yang dialami penternak ikan dalam sangkar adalah kira-kira RM200,000 hingga RM300,000.

“Saya telah membawa perkara ini ke Mesyuarat Exco dan telah memohon bantuan yang sesuai daripada kerajaan negeri untuk mengurangkan beban kerugian yang ditanggung para penternak ikan yang terlibat dengan kejadian ini.

“Mungkin kita akan bantu penternak dari segi pemberian benih ikan, bantuan akan diberikan dengan persetujuan dan kelulusan daripada Ketua Menteri,” katanya.

Dalam pada itu, Fahmi menafikan dakwaan sesetengah pihak yang mengaitkan kehadiran alga spesies Noctiluca Scintillans di perairan Teluk Bahang itu berpunca daripada aktiviti penambakan laut. – Kosmo

Authors

Media Variasi

View all posts

Diyana Rahip

View all posts

View all posts

View all posts


Kantoi ‘busuk’, persenda konon rakyat Palestin hidup semula rupa-rupanya…

KANTOI lagi, setiap hari, ada sahaja akaun media sosial pro-Israel yang cuba meremehkan mengenai pembunuhan beramai-ramai atau penghapusan etnik rakyat Palestin di Gaza dengan menularkan gambar dan video palsu atau yang telah diedit atau di luar konteks.

Terbaharu, tular sebuah hantaran menyebarkan propaganda yang mempersenda kononnya rakyat Palestin yang mati itu sudah hidup kembali dan ianya satu ‘keajaiban’.

Tujuannya adalah untuk memperlekehkan kematian beribu-ribu rakyat Palestin yang terkorban akibat serangan udara tentera Zionis yang tidak berhati perut itu.

Pengguna aplikasi X yang juga merupakan pro-Israel dengan bangganya berkongsi video terbabit dengan kapsyen sinis berbaur:

“We’re happy to report his condition has been upgraded to alive,” katanya.

We're happy to report his condition has been upgraded to alive. pic.twitter.com/0u7NHLgZbL

— The Mossad: Satirical, Yet Awesome (@TheMossadIL) November 5, 2023

Walau bagaimanapun, seorang pengguna aplikasi X tampil membongkar kebenaran di sebalik video terbabit.

“It’s Malaysia, the outfit, the scenery, our mosque always has a jenazah management course. They teach how to manage a dead body.

“You can see the pink shirt guy with a mic. He must be an instructor and this TikTok posted 8/19 way before the war started,” jelasnya.

Menjengah di ruangan komen rata-rata netizen turut menyindir Zionis laknatullah yang memalukan diri sendiri  dengan menyebar propaganda palsu.

“This is from a course on how to manage a dead body in Malaysia. Oh so embarrassing. Zionists keep on lying and lying. Ewww,” selar netizen

“Kursus pengurusan mayat kat Malaysia pun die nak spin. Bengap benar Zionis Israel ni,” tulis warga net.

“That’s in Malaysia. It’s a course for students to learn how to manage the deceased. You are trying too hard. You lost the media war. Take an L,” jelas netizen.

Author

Nurul Ain Japri

View all posts

View all posts


Korupsi dalam kalangan anggota penguat kuasa semakin kronik, membimbangkan – SPRM

KUALA LUMPUR: Tahap korupsi membabitkan anggota penguat kuasa sebagai barisan hadapan keselamatan negara semakin kronik dan membimbangkan, kata Timbalan Ketua Pesuruhajaya (Operasi) Suruhanjaya Pencegahan Rasuah Malaysia (SPRM), Datuk Seri Ahmad Khusairi Yahaya.

Ahmad Khusairi berkata, situasi kebanjiran pendatang asing tanpa izin, pekerja dan pelajar asing di negara ini dilihat sebagai peluang besar kepada segelintir penguat kuasa yang tidak berintegriti untuk mengambil kesempatan mengambil rasuah.

Katanya tidak kira sama ada pendatang asing berkenaan mempunyai permit kerja, visa pelajar apatah lagi “kosong” tanpa permit dan berstatus pendatang tanpa izin, kumpulan ini sering menjadi sasaran kepada penguat kuasa.

“Inilah hakikat yang berlaku dan mendatangkan imej yang amat buruk kepada Malaysia. Tahap korupsi anggota penguat kuasa selaku barisan hadapan keselamatan negara dilihat semakin kronik dan membimbangkan,” katanya dalam satu kenyataan hari ini.

Menurut Ahmad Khusairi slogan “Malaysia Boleh” sering dijadikan sindiran sinis yang membawa pengertian cukup memedihkan yang mana semua perkara boleh diselesaikan dengan membayar rasuah.

“Maka tidak hairan Malaysia menjadi antara tumpuan pekerja asing mendapatkan pekerjaan, pusat transit dadah di rantau Asia Tenggara, pusat penipuan dan pelaburan palsu antarabangsa, judi dalam talian, macau scam, pelacuran antarabangsa dan sebagainya.

“Kita sering menolak dan menidakkan realiti serta mencari pelbagai alasan untuk menafikannya,” katanya.

Ahmad Khusairi berkata, komen mengenai gejala rasuah dalam kalangan anggota penguat kuasa yang biasa didengar “ia adalah kejadian terpencil” sudah tidak mampu dijadikan alasan menidakkan realiti bagaimana rakusnya anggota penguat kuasa dalam perkara ini.

Menurutnya, rasuah berlaku dalam setiap inci kehidupan seorang pendatang asing ke negara ini termasuk berkaitan proses permohonan kuota pekerja asing oleh syarikat-syarikat.

“Bagi memperolehi kuota ini, syarikat-syarikat terpaksa membayar rasuah untuk memastikan kelulusan kuota dari segi jumlah pekerja asing yang dibawa masuk,” katanya.

Selain itu, menurut Ahmad Khusairi kegiatan merasuah penguat kuasa juga berlaku di pintu-pintu masuk negara untuk mempercepatkan proses keluar dan masuk bagi pendatang asing yang tinggal melebihi tempoh, terlibat dengan jenayah, disenarai hitam, tidak memenuhi syarat-syarat kemasukan dan sebagainya.

Ahmad Khusairi berkata, gejala rasuah juga berlaku dalam kegiatan penyalahgunaan visa-visa pelajar asing bagi tujuan bekerja, berniaga dan terlibat dalam kegiatan tidak bermoral serta melindungi kegiatan pelacuran, rumah urut, perjudian, macau scam yang kebanyakan pekerjanya terdiri daripada warga asing.

“Ini adalah sebahagian daripada kesalahan-kesalahan yang berlaku melibatkan pendatang asing di negara ini. Secara tidak langsung, ia juga mewujudkan ruang dan peluang kepada anggota-anggota penguat kuasa untuk mengutip rasuah secara kecil-kecilan, bulanan mahupun bersindiket,” katanya.

Beliau berkata, justeru isu kebanjiran pendatang asing di negara ini tidak boleh dilihat sebagai perkara remeh memandangkan kesannya yang amat buruk kerana ia melibatkan masalah sosial, jenayah, kesihatan dan keselamatan negara.

Ahmad Khusairi berkata, pendedahan SPRM menerusi Op Tropicana, Op Bolos KLIA 1 & 2, Op Lancar dan beberapa siri operasi lain membuktikan isu ini serius dan memerlukan tindakan tegas agensi-agensi penguatkuasaan yang bertanggungjawab. – BERNAMA


Simpanan KWSP, peribadi lesap, wanita rugi hampir RM1.2 juta

KUCHING: Seorang wanita berusia 55 tahun mengalami kerugian RM1.18 juta apabila menjadi mangsa penipuan penyamaran menerusi panggilan telefon akibat terpedaya dengan dakwaan kononnya dia terlibat dengan jenayah berkaitan pengubahan wang haram.

Menerusi laporan polis yang dibuatnya pada Sabtu, pekerja teknologi maklumat di sebuah syarikat swasta di Bintulu itu memaklumkan dia menerima panggilan telefon pada 22 Mei lepas daripada seorang lelaki tidak dikenali dari Putrajaya yang mendakwa mangsa ada mendaftarkan nombor telefon di Kota Kinabalu, Sabah untuk memfitnah Kementerian Kesihatan.

Pesuruhjaya Polis Sarawak, Datuk Mohd Azman Ahmad Sapri berkata, panggilan berkenaan kemudian disambungkan kepada dua individu kononnya pegawai berpangkat bernama “Sarjan Wong” dan “Inspektor Khoo” dari Kota Kinabalu yang mengatakan mangsa terlibat dalam jenayah pengubahan wang haram.

“Setelah itu, mangsa dimaklumkan oleh suspek bahawa Bank Negara mahu memeriksa wang mangsa dan mangsa dikehendaki membuka akaun bank baharu atas nama mangsa dan memindahkan wang milik mangsa ke akaun baharu itu bagi tujuan siasatan,” katanya dalam kenyataan hari ini.

Akibat panik, Mohd Azman berkata, mangsa telah membuka tiga akaun bank yang berbeza di Bintulu pada 23 Mei dan 9 Jun serta memindahkan wang daripada akaun Kumpulan Wang Simpanan Pekerja dan banknya, masing-masing berjumlah RM881,000 dan RM300,000 ke dalam akaun bank baharu.

Menurutnya, wanita itu turut diarahkan oleh suspek kononnya “lnspektor Khoo” untuk memberikan maklumat akaun bank baharu itu berserta nama pengguna dan kata laluan perbankan dalam talian kepada suspek.

“Mangsa juga dikehendaki untuk mematahkan dan membuang ketiga-tiga kad ATM tersebut. Mangsa hanya menyedari tertipu setelah memberitahu perkara itu kepada suaminya serta menghubungi pihak bank tentang transaksi itu,” katanya. – BERNAMA


Ibu bapa perlu ‘alert’ 5 perkara sebelum kongsi gambar, video anak di media sosial

CYBERJAYA: Pasti ramai ibu bapa dan penjaga yang teruja menghantar anak-anak bagi sesi persekolahan baharu kali ini sehingga asyik merakam foto dan video mereka lalu dimuat naik dalam media sosial.

Bukanlah suatu perkara yang salah untuk berbuat sedemikian namun, faktor keselamatan anak-anak itu harus juga menjadi keutamaan.

Baru-baru ini seorang pengguna Twitter, Kamarul Afiq As-Subanji, berkongsi lima perkara asas yang harus ibu bapa dan penjaga ‘alert’ berhubung keselamatan anak-anak bagi mengelakkan mereka menjadi mangsa penculikan.

“Aku tahu ramai yang excited anak masuk sekolah tapi jangan abaikan keselamatan anak-anak kita,” katanya.

Berikut lima perkara yang harus diberi perhatian jika ‘upload’ foto dan video anak-anak di media sosial:

Tutup lencana sekolah anak
Jangan tag lokasi sekolah anak
Jangan sebut nama sekolah
Kalau tahu nama sekolah anak kawan, jangan sebut suka hati. Privacy anak kawan kena jaga
Tak perlu bagi tahu anak masuk kelas apa

“Di internet, terlalu ramai pemangsa yang sedang menunggu kealpaan mangsanya. Mereka mencari maklumat di internet, dan menjadikan kita mangsa di alam nyata,” pesannya.

Author

Diyana Rahip

View all posts

View all posts


Polis Johor tumpas sindiket edar dadah guna TikTok, WeChat

JOHOR BAHRU: Polis menumpaskan sindiket pengedaran dadah menggunakan aplikasi TikTok dan WeChat selepas menahan lapan individu menerusi empat serbuan berasingan di sekitar bandar raya ini, pada Ahad dan Isnin lepas.

Timbalan Ketua Polis Johor, DCP M Kumar berkata, kesemua lima lelaki dan dua wanita tempatan serta seorang wanita warga asing yang berusia antara 19 hingga 67 tahun itu ditahan dalam operasi khas Jabatan Siasatan Jenayah Narkotik (JSJN) Johor.

“Kesemua individu termasuk seorang lelaki yang disyaki dalang itu ditahan hasil risikan yang dibuat sejak Mac lepas. Modus operandi mereka adalah menguar-uarkan kepada pembeli menggunakan TikTok dan WeChat sebelum mengedarkannya ke pasaran tempatan.

“Sindiket akan meninggalkan dadah di suatu tempat sebelum diambil pembeli. Kita dapati sindiket ini menjadikan kondominium berpagar dan berpengawal sebagai tempat pembungkusan dan stor penyimpanan dadah,” katanya pada sidang media di Ibu Pejabat Polis Kontinjen Johor di sini hari ini.

Beliau berkata, pihaknya turut merampas pelbagai jenis dadah bernilai RM926,644, antaranya 10.65 kilogram (kg) serbuk ekstasi, 914.20 gram ketamin, 118 biji pil ekstasi dan 100 biji pil erimin 5 selain menyita dua buah kenderaan, wang tunai sebanyak RM11,910 dan 500 dolar Singapura.

Kumar berkata, saringan awal terhadap kesemua individu yang direman tujuh hari mulai Isnin lepas itu mendapati lima orang positif dadah jenis methamphetamine dan ketamin, manakala empat orang mempunyai rekod lampau jenayah dan dadah.

Sementara itu, dalam kes berlainan, beliau berkata pihaknya menahan enam lelaki dan dua wanita tempatan bersama 16.22 kg heroin bernilai RM134,657 dalam serbuan berasingan di sekitar Batu Pahat, Isnin lepas.

Beliau berkata, kesemua individu berusia lingkungan 19 hingga 53 tahun itu dipercayai terlibat dalam sindiket pengedaran yang aktif sejak Mac lepas dan kesemua mereka direman selama tujuh hari mulai Isnin.

“Modus operandi sindiket adalah menggunakan kenderaan dan rumah sewa sebagai stor penyimpanan sebelum diedarkan ke pasaran tempatan,” katanya sambil menambah empat individu didapati positif dadah jenis methamphetamine dan tetrahydrocannabinol (THC), manakala seorang mempunyai rekod lampau berkaitan dadah.

Kedua-dua kes disiasat mengikut Seksyen 39B Akta Dadah Berbahaya 1952. – BERNAMA


Warga emas meninggal dunia lepas celup jari untuk mengundi

TAMPIN: Seorang wanita warga emas disahkan meninggal dunia di Klinik Kesihatan Gemencheh apabila tiba-tiba jatuh selepas mencelup jari dalam dakwat di pusat pembuangan undi (PPU) Sekolah Kebangsaan (SK) Rokan, di sini, pagi tadi.

Ketua Polis Daerah Tampin, Superintendan Anuwal Ab Wahab berkata, pihaknya menerima maklumat dari pembantu klinik kira-kira pukul 11 pagi dan siasatan awal mendapati wanita warga emas berusia 83 tahun berkenaan telah hadir ke SK Rokan untuk mengundi bersama-sama ahli keluarga yang lain.

Menurutnya, semasa di Saluran 1 selepas mencelup jari dalam dakwat, wanita warga emas berkenaan tiba-tiba telah terjatuh dan tidak sedarkan diri lalu dibawa oleh ahli keluarga ke Klinik Kesihatan Gemencheh.

“Wanita warga emas berkenaan telah sedarkan diri, namun paras oksigen didapati semakin menurun. Bantuan asas hayat atau ‘Cardiopulmonary Resuscitation’ (CPR) telah dilakukan oleh Pembantu Pegawai Perubatan ke atas wanita itu, namun tidak berjaya untuk diselamatkan,” katanya kepada pemberita, di sini, hari ini.

Jelas Anuwal lagi, sebelum kejadian, mangsa ada mengadu kepada keluarga bahawa dia mengalami sakit pada bahagian kaki sejak balik dari mengerjakan ibadah umrah.

Menurutnya, semasa sampai di tempat mengundi, warga emas tersebut berjalan dari kereta ke saluran 1.

“Terdapat rekod perubatan bahawa mangsa adalah pesakit darah tinggi. Wanita itu juga telah dibawa ke bahagian kecemasan ke Klinik Kesihatan Gemencheh oleh keluarga yang berada di kawasan pembuangan undi sekolah berkenaan.

Menurutnya, mayat di hantar ke Unit Forensik Hospital Tampin untuk proses bedah siasat dan kes diklasifikasikan sebagai mati mengejut. – KOSMO

Authors

Media Variasi

View all posts

Diyana Rahip

View all posts

View all posts

View all posts


Hubungan dua hala Malaysia-Indonesia di tahap membanggakan – Anwar

PUTRAJAYA: Hubungan dua hala Malaysia-Indonesia kini berada di tahap yang sangat membanggakan, kata Perdana Menteri, Datuk Seri Anwar Ibrahim.

Anwar berkata, keadaan yang terhasil melalui hubungan akrab umpama satu keluarga antara beliau dan Presiden Indonesia Joko Widodo serta pegawai-pegawai kerajaan telah menyaksikan beberapa isu berlarutan sekian lama berjaya diselesaikan, antaranya isu sempadan maritim dua negara di Laut Sulawesi.

“Peningkatan kerjasama dan persefahaman dalam masa yang singkat dengan Indonesia ini adalah luar biasa dan pastinya akan memberi banyak faedah dan manfaat buat rakyat dan negara.

“Hubungan sangat akrab ini memudahkan kita dalam banyak urusan… saya serta Presiden (Jokowi) amat berbangga kerana melaluinya kita dapat selesaikan satu isu yang telah kita runding selama berpuluh tahun,” kata beliau pada sidang media bersama Joko Widodo selepas sesi pertemuan empat mata di Kompleks Seri Perdana di sini hari ini.

Perdana Menteri berkata enam instrumen dua hala berkaitan ekonomi, perdagangan, sempadan dan maritim yang ditandatangani hari ini membuktikan perkara yang sukar diputuskan sebelum ini boleh diselesaikan melalui hubungan ‘kekeluargaan’ antara kedua-dua negara.

“Kalau kita teliti beberapa perjanjian hari ini termasuk bidang kerjasama antara PDRM (Polis Diraja Malaysia) dan Polis Indonesia serta antara Menteri Pertahanan kedua-dua negara yang tidak tercatat dalam senarai perjanjian persefahaman, Presiden (Jokowi) beritahu saya ada antaranya telah dirunding berpuluh tahun tetapi tidak mampu diselesaikan,” kata beliau.

Enam instrumen tersebut ialah Perjanjian Lintas Sempadan Antara Malaysia dan Indonesia, Perjanjian Berkaitan Persempadanan Laut Wilayah Kedua-dua Negara di Bahagian Paling Selatan Selat Melaka; Persempadanan Laut Wilayah Dua Negara di Laut Sulawesi; Perjanjian Perdagangan Sempadan; Kerjasama Promosi Pelaburan dan Pengiktirafan Bersama Pensijilan Halal Bagi Produk Domestik.

Selain itu, Anwar memberi jaminan kerjasama dalam menangani isu jerebu rentas sempadan dan peningkatan kerjasama dalam bidang kebudayaan, pendidikan, kegiatan dakwah yang sederhana serta pemahaman Islam juga akan diteruskan.

Sementara itu, Joko Widodo menyifatkan lawatan rasmi beliau sebagai berjaya dan menyambut baik penyelesaian yang dicapai kedua-dua negara berhubung sempadan laut di Laut Sulawesi Selat Melaka yang mana rundingan mengenainya telah berjalan sejak 18 tahun lepas.

Joko Widodo atau lebih dikenali sebagai Jokowi juga berharap rundingan mengenai isu sempadan darat dan laut serta berkaitan pekerja migran Indonesia di Malaysia turut dapat diselesaikan melalui hubungan kekeluargaan serta kerjasama baik Perdana Menteri dan juga menteri berkaitan.

“Alhamdulillah, isu yang dirunding sejak 18 tahun berjaya kita selesaikan hari ini. Saya harap isu-isu lain yang disebut juga boleh diselesaikan segera dengan harapan Perdana Menteri masih Anwar dan di Indonesia presidennya masih Jokowi,” katanya. – BERNAMA

Author

MEDIAVARIASI

View all posts

View all posts